ועדת הפנים והגנת הסביבה, כנסת 25, פרוטוקול מספר 41, 2023-04-23 00:00

יעקב אשר: אני פותח את ישיבת ועדת הפנים והגנת הסביבה

יעקב אשר:  על סדר-היום זמני ההמתנה הארוכים להנפקת דרכונים וגובה האגרות לדרכונים זמניים – ישיבת מעקב בנושא

יעקב אשר:  אני רוצה להזכיר לכולם שהוועדה דנה פעמיים, ממש עם תחילתה של הכנסת בנושא הזה

יעקב אשר:  הוועדה שמה את זה על השולחן

יעקב אשר:  אנחנו במעקב

יעקב אשר:  אנחנו בקשר ישיר מול משרד הפנים

יעקב אשר:  ממש בימים האחרונים הייתה לי שיחה גם עם השר שנכנס, השר ארבל שממשיך את ההחלטה שאנחנו חייבים למגר את התופעה הזאת, להגיע למצב שבו נתאזן חזרה

יעקב אשר:  לא ניכנס עכשיו לכל הפירוט של הישיבות הקודמות לגבי הסיבות שקרו, הקורונה וכל מה שקרה וכו'

יעקב אשר:  אולי בזכות הקורונה לארגן את המצב בצורה כזאת שקודם כל להחזיר את המצב הזה למצב נורמלי, וגם לראות מה באמת היו הכשלים שצריך לסגור אותם ולתקן אותם גם בנושא של כוח אדם, גם בנושאים של כוח אדם ביחידה שמנפיקה פיזית, בית הדפוס, מה שנקרא, אבל זה לא בית דפוס רגיל של מודעות לעיתונים אלא זה משהו קצת יותר מורכב, כדי לראות שהדברים האלה יעבדו בצורה כזאת

יעקב אשר:  לא יכול להיות מצב שבו אדם שצריך לנסוע לחוץ לארץ יצטרך להיות תלוי כל הזמן בתורים אין-סוף, שזה דבר אחד

יעקב אשר:      החלק השני שגם העלינו אותו בסיבובים הקודמים אבל עכשיו הוא עלה ביתר שאת, והעלה אותו ידידי חבר הכנסת נאור שירי, על הפרסומים

יעקב אשר:  אני לא הופתעתי מהם כששמעתי אותם, על באמת ניצול ציני של המצוקה הזאת על ידי כל מיני אנשים עם טכנולוגיות כאלה ואחרות ועם זמן

יעקב אשר:  כנראה שבסוף גם עושים על זה כסף

יעקב אשר:  את זה אני אתן לנאור להציג, לכן המטרה של הישיבה היום היא באמת קודם כל לראות מה התוכנית הסופית של משרד הפנים

יעקב אשר:  אני מבין שבזמן הקרוב אתם הולכים להציג אותה גם לציבור בצורה מלאה

יעקב אשר:      הוועדה היא לא במקום המשרד

יעקב אשר:  אנחנו רק צריכים לוודא שהנושא הזה נמצא על השולחן, שהנושא הזה נמצא בטיפול, במקרה הזה אני חושב טיפול חירום עד הסוף ולראות באמת שמשרדי הממשלה האחרים נותנים את הסיוע לעניין הזה

יעקב אשר:  נמצא פה משרד האוצר וגם משרדים אחרים שצריכים להצטרף

יעקב אשר:  משרד המשפטים אמרו לי שיאחרו קצת אבל הם יגיעו כי יש דברים שקשורים לתיקוני חקיקה כאלה ואחרים, שהם גם חלק מהכלים של המשרד

יעקב אשר:  אני יכול להגיד לכם בוודאות דבר אחד

יעקב אשר:  אני יודע שהנושא הזה היה נמצא בזמנו על שולחן שר הפנים הקודם, הראשון, שלצערי היום הוא לא שר פנים

יעקב אשר:  מותר לי להגיד לצערי

יעקב אשר:  נאור, אתה לא חייב להסכים איתי

נאור שירי: אני אפתיע אותך

יעקב אשר: אוקיי

יעקב אשר:  אני נותן לך עוד דקה לחשוב כדי שלא תסתבך במפלגה

יעקב אשר:  אני בטוח שגם השר הנוכחי, משה, שאגב היה בישיבה הראשונה כסגן שר, לקח את הנושא הזה בצורה רצינית מאוד

יעקב אשר:  אנחנו רוצים להגיע לתוצאות

יעקב אשר:  אני חושב ומרגיש, ואני אדע יותר טוב אחרי הישיבה הזאת אם אכן אנחנו נמצאים שם

יעקב אשר:  זה נושא אחד

יעקב אשר:      נושא שני, נאור יציג את המכתב שלו שהוא פנה אליי לגבי הנושא הזה של הניצול הציני כמו שדיברנו, על הדברים בעצם הפליליים שנעשים בעניין והם נעשים על חשבון הציבור

יעקב אשר:  שני הדברים האלה הם על סדר-היום ולכן אני מבקש, נאור, תציג את החלק שלך ואז נעבור לסקירה

יעקב אשר:       זאת הזדמנות לאחל ברכת הצלחה לאייל סיסו, המנכ"ל החדש של רשות האוכלוסין

יעקב אשר:      אני יכול להגיד לכם דבר אחד

יעקב אשר:  אני בתקופת חירום אחרת הייתי יושב-ראש ועדת חוקה, וכל התקנות של הקורונה וכל הבעיות וכל ההסדרים, והרבה מאוד אספקטים שקשורים לעבודה של משרד החוץ

יעקב אשר:  אייל היה בתפקידו אז כסמנכ"ל במשרד החוץ

יעקב אשר:  אני יכול להגיד לכם דבר אחד ואני אומר את שבחו בפניו

יעקב אשר:  אני אגיד את מקצת שבחו כדי שלא נעבור על האיסור להגיד את כל שבחו של אדם בפניו

יעקב אשר:  אני הכרתי את אייל באמת בתקופת חירום במדינת ישראל, וראיתי איש בכיר במערכת שהתמסר כל כולו, שעות לא-שעות, לילות, אני לא יודע כמה ישנת בתקופה ההיא, מול כל הקונסוליות, מול כל הבעיות שהיה לנו, שאנשים נפלו בין הכיסאות, עם כל המשלחות או האנשים שנתקעו בחוץ לארץ

יעקב אשר:  באמת דברים ששם הבן אדם נבחן

יעקב אשר:  שם פקיד בכיר מבחינתי נבחן

יעקב אשר:  לא רק בשגרת היום-יום כשעובדים לפי העבודה השוטפת אלא דווקא בשעת חירום

יעקב אשר:  כששמעתי על המינוי שלו אמרתי שהוא האיש הנכון במקום הנכון לטפל גם בנושא הזה, בשעת החירום הזאת

יעקב אשר:  אני רואה בזה, אדוני, שעת חירום ואנחנו מצפים לשמוע באמת את ההתקדמות ואת סגירת העניין בקרוב

יעקב אשר:       נאור, בבקשה

נאור שירי: תודה אדוני היושב-ראש, קודם כל אני מצטרף

נאור שירי:  מהיכרותי הקצרה עם יושב-ראש הוועדה, אם הוא מחמיא ככה למישהו, כנראה הוא עשה דבר או שניים טובים בחייו

נאור שירי:  רק ברשותך מחילה, אם אפשר לתקן

נאור שירי:  המילה פקיד זה תמיד בעייתי

יעקב אשר: פקיד בכיר אמרתי

נאור שירי: לא, לא, הוא משרת ציבור

נאור שירי:  בסוף המילה פקיד הופכת את זה לקצת - - -      

יעקב אשר: תקשיב, אני הייתי הרבה שנים פקיד ואף פעם לא נעלבתי מזה

יעקב אשר:  אני הייתי ברשויות מקומיות, התחלתי כפקיד

יעקב אשר:  הייתי מנכ"ל, הייתי מנהל אגף חינוך

יעקב אשר:  זה עדיין פקידותי, זה לא מדיני

נאור שירי: אין בעיה, אז אני לא מתקן אותך

נאור שירי:  אשכח מהתיקון ובוא נתקדם לנושא הזה

נאור שירי:  באמת בהצלחה

אייל סיסו: תודה

נאור שירי: קודם כל אני רוצה לציין לחיוב

נאור שירי:  שוב, אני מקווה שאני לא אעשה לך יותר מידי בעיה אם אני מציין אותך כבר פעמיים לחיוב במפלגה שלך, יושב-ראש הוועדה, אמנם קצת באיחור לטעמי, על הכינוס בנושא הזה

נאור שירי:  אני רק רוצה בכל זאת קצת מילת ביקורת, כי בעודנו יושבים עכשיו פה ועוסקים באמת בנושא סופר חשוב בעיניי לאזרחי מדינת ישראל, אז מתכנס הקבינט הכלכלי-חברתי שכמובן כשמו כן הוא, אני אספר לך על סדר-היום, אני לא יודע אם אתה יודע

נאור שירי:  קבינט כלכלי-חברתי שעוסק בסדר-היום שלו שלושה סעיפים: שינוי מטרות חברת נתיבי הגז הטבעי לישראל, מאוד מהותי, אישור עקרונות להסכם מסגרת בין ממשלת ישראל לחברת רכבת ישראל

נאור שירי:  זה בטח יוריד את יוקר המחיה, נכון? אישור עקרונות הסכם מסגרת בין מדינת ישראל לחברה לשיכון ופיתוח, הרובע היהודי בעיר העתיקה ירושלים

נאור שירי:  זה, תדע לך, אחד הדברים שהכי מקשים על יוקר המחיה

נאור שירי:  אצלי במשק הבית שלי זה אחד הדברים הכי מהותיים, אז אני שמח שלפחות בכנסת עדיין עוסקים בדברים המהותיים והחשובים לתושבי ותושבות מדינת ישראל

נאור שירי:  אתם רוצים לקדם את זה, למה להגיד קבינט חברתי-כלכלי? תקדמו את הדברים האלה, שימו אותם על סדר-היום, אין בעיה

יעקב אשר: מאחר ואנחנו במסגרת התוכנית האומנותית של הוועדה כרגע, אז אני אגיד לך

יעקב אשר:  הממשלה הפעם מתאפיינת בכך שלא רק הממשלה עוסקת בדברים הגדולים

יעקב אשר:  גם הוועדות, ראשי הוועדות

יעקב אשר:  יש מה שנקרא ביזור של סמכויות

יעקב אשר:  מה שנותר להם כרגע באמת לטפל זה רק בשלושת הדברים האלה

יעקב אשר:  סומכים על ראשי הוועדות

נאור שירי: טוב, בסדר, קצת הומור על הבוקר-צוהריים אבל אני שמח שלפחות הושב מעמדה של כנסת ישראל כחלק משלושת רשויות הדמוקרטיה הישראלית, אבל בסדר, נניח

נאור שירי:       אני מניח שכל אנשי המקצוע ומשרתי הציבור שיושבים פה מסביב לשולחן מבינים ומכירים את הבעיה

נאור שירי:  אני בטוח שלא אני הראשון שהצפתי את זה ובטח לא האחרון שהצפתי את זה

נאור שירי:  אני רק מציג את זה בקווים כלליים

נאור שירי:  המצב האבסורדי הוא לא בעיכוב

נאור שירי:  אני מבין שיש לחץ בתורים והמון בקשות אל מול מעט היצע, שזה פעם אחת משבר הקורונה הביא

נאור שירי:  זה קרה גם בתופעה עולמית

נאור שירי:  פה מדובר על תופעה שהיא הייתה חדשה, אני מניח שזה בוטים, התלבשה על המערכת לזימון תורים ולמעשה רכשה כביכול או שיבצה את עצמה במשך השנה הקרובה

נאור שירי:       מכיוון שזה הפך להיות תחביב שלי, אני בזמני הפנוי נכנס לאפליקציה ומנסה למצוא תורים

נאור שירי:  אני חייב להגיד שהיום בבוקר הצלחתי למצוא תור ולא עוד שנה

נאור שירי:  לפני ארבעה, חמישה ימים, משהו כזה, תקן אותי בטח, זה באמת היה במסגרת השמונה-תשעה חודשים שאתה יכול למצוא תור

נאור שירי:      אני אומר כמה דברים

נאור שירי:  אחד, אם אתם עושים את זה באופן מערכתי שהנושא הזה טופל ואין עדיין אימות דו-שלבי, אבל ניסיתי להזמין פעמיים וזה זיהה את מספר הטלפון שלי ולא נתן לי את האופציה

נאור שירי:  זה משהו שאולי לא היה קיים בעבר

נאור שירי:  כשזו תופעה קורית, למה אין איזו הודעה שבאה ואומרת, אוקיי, זיהינו איזה בעיה

נאור שירי:  זיהינו שיש פה איזה פרצה? לא יודע אם זה פרצה ברמת האפליקציה, אבל איזה בעיה שצריך לשים עליה את הדגש

יעקב אשר: מישהו מנצל כאן איזושהי פרצה, זה ברור

נאור שירי: זה פעם אחת

נאור שירי:  פעם שנייה, אם מישהו ניצל את הפרצה הזו, ואגב, אני לא בטוח שזה פלילי אבל יכול להיות שאתה צודק וזה פלילי, אז למה אין נציגות - - -      

יעקב אשר: לקחת על זה כסף זה ודאי פלילי

נאור שירי: אז למה אין נציגות של משטרת ישראל? למה אין נציגות של מישהו ממערך הסייבר? אני לא יודע אם זה קשור

קריאה: יש

קריאה:  משטרת ישראל נמצאת בחדר השני בוועדת חוקה

נאור שירי: יש איזה מובן אכיפתי או משהו?     

יעקב אשר: אתה צודק

יעקב אשר:  אנחנו נעביר להם

תומר רוזנר: ביקשנו את משרד המשפטים להתייחס

נאור שירי: צריך להיות איזה הודעה לציבור, שימו לב, יש פה איזה משהו

נאור שירי:  אל תשלמו את ה-500 דולר האלה

נאור שירי:  אני בהתחלה חשבתי שזה סתם הנפצה

נאור שירי:  אני דיברתי עם אנשים ששילמו

נאור שירי:  בן אדם שהיה צריך לצאת, אמר, יש קבוצה בטלגרם, נכנס, שילם

נאור שירי:  איזה מדינה עושה כזה דבר? אני אומר, בסדר, לפעמים קורית תקלה, שבוע, שבועיים, אבל זה למעלה מחודש וחצי

נאור שירי:  למעלה מחודש וחצי הדבר הזה קיים ואף אחד לא שמע על זה עד שבאמת התחיל לצוץ מהרשתות החברתיות

נאור שירי:  זה במובן הזה

נאור שירי:      אם זה קיים במערכת הזו, השאלה אם זה קיים במערכות זימון אחרות של ממשלת ישראל, או השירותים שבהם המדינה אמורה להציע, זימון תורים כזה או אחר

נאור שירי:  ניסיתי רק עם רשות האוכלוסין אבל האם זה קיים באותה אפליקציה הזו, יש לה מביטוח לאומי, דואר ישראל, משרד הביטחון, חברת החשמל, רשות הגביה, משרד התחבורה, משרד החוץ, העלייה והקליטה, עלונים, מילגם, עמידר, אגד

נאור שירי:  להמשיך? יש עוד הרבה

יעקב אשר: לא

נאור שירי: אוקיי, אז אני לא אמשיך

נאור שירי:  אני חושב שצריך לתת פה איזה תשובה שהיא הרבה יותר הוליסטית במובן של אם קיים כזה דבר, איך אנחנו מונעים את זה בפעם הבאה?      אני אסיים שוב בלעשות לך בלגאן

נאור שירי:  תודה רבה שהעלית את הנושא על סדר-היום למרות שלקח לך יותר מעשרה ימים לעשות את זה

יעקב אשר: אתה לא יכול לתת משהו טוב עד הסוף

נאור שירי: אני דואג לעתיד הפוליטי שלך

יעקב אשר: אדוני, להזכיר לך, אנחנו לא בזמן מושב

יעקב אשר:  זה אחד

יעקב אשר:  אסור לי להעלות נושאים לסדר-היום שהם לא בחוק ההסדרים, רק ביום אחד כמה נושאים

יעקב אשר:  מאחר והיה לי עוד נושא שרציתי להעלות, העליתי אותו והעליתי גם את זה, אבל לא העליתי את זה לפני שגם ישבתי עם רשות האוכלוסין כדי לשמוע שהם באמת מטפלים בזה ומה מטפלים כדי לבוא לישיבה הזאת מוכן, אבל בכל מקרה אני מקבל את המחמאה כמו שהיא

נאור שירי: עכשיו אני יכול לסייג במשהו? מניסיוני הקטן והמצומצם מאוד בכנסת, שלא כמוך, ועדות הכנסת יודעות לדון בדברים

נאור שירי:  באים משרדי ממשלה, משרתי הציבור, המשרדים השונים ומציפים את הבעיה ואומרים, פתרנו, לא פתרנו

נאור שירי:  הבעיה שלנו ככנסת זה שיום אחרי, שבוע אחרי, מהניסיון שלי כמו שהיה עם נגיד תקנות הצהרונים, האכיפה על הצהרונים

נאור שירי:  אתם יודעים כמה זמן עבר מאז שחוקקו את זה ומחכים להתקנה של תקנות הצהרונים? חמש שנים

נאור שירי:  עדיין לא התקינו תקנות בנוגע לחוק

נאור שירי:  היה דיון בוועדה

נאור שירי:  עבר כבר חודשיים

נאור שירי:  אמרתי לידידנו, יו"ר ועדת החינוך, אתה יושב פה

נאור שירי:  אני אומר לך, כולם עובדים עליך, אתה תראה, לא ישתנה שום דבר, ואני מכיר ויודע שהכנסת יודעת לעמוד דווקא בזמן תקציב, אני יודע ממקומות אחרים שמבטלים יום אחד דיון

נאור שירי:  תאמין לי, תוך ארבע וחצי דקות אתה רואה איך כל ממשלת ישראל מתכנסת לאותה ועדה, אז זו הייתה המלצה שלי

יעקב אשר: אתה מערבב

יעקב אשר:  כנראה איזשהו חוסר ניסיון אבל בסדר

נאור שירי: בסדר, חוסר ניסיון

נאור שירי:  תאמין לי, ברוב הפעמים זה מעולה

יעקב אשר: עכשיו אני אענה לך כי אחרת אנחנו נגמור את כל הישיבה רק על חילופי הפינג פונג האלה

יעקב אשר:  אני רוצה לומר לך רק דבר אחד

יעקב אשר:  אני בתפקידי כיושב-ראש, שלושה חודשים

יעקב אשר:  בשלושה חודשים הללו אנחנו מקיימים את הדיון השלישי מעבר לשניים-שלושה דיונים פנימיים שקיימנו

יעקב אשר:  אני לא אומר עכשיו בשביל לשבח אף אחד ואני לא חייב לאף אחד תשובה בעניין הזה מהבחינה האמיתית

יעקב אשר:  בגלל שאני הודעתי בישיבה הראשונה שאני לא אניח לנושא הזה עד שהוא ייפתר

יעקב אשר:  אני לא חושב שדברים כאלה נפתרים בשבוע ולא בשבועיים

יעקב אשר:  נפתחו דברים, התחיל משא ומתן מול האוצר לגבי תקנים, התחילו דברים שנעשו מישיבה לישיבה והיום אני מקווה שאנחנו מגיעים כבר קרוב מאוד לתחנה האחרונה

יעקב אשר:  והיה חלילה ולא, תהיה ישיבה נוספת בעניין הזה

יעקב אשר:  אני לא חושב שיש הרבה נושאים שנידונו פה בוועדות ובכנסת בכזה לחץ שתוך שלושה חודשים, שלושה דיונים, אבל עכשיו בוא נשים את כל זה בצד ובוא ניגש לעבודה ולמה שחשוב

יעקב אשר:       חבר הכנסת ארז מלול

יעקב אשר:  זה גם חלק מהעבודה

יעקב אשר:  ארז מלול כשהוא מדבר, זה כבר תחילת העבודה

נאור שירי: בהצלחה

ארז מלול: אתה באת לוועדה הלא נכונה

ארז מלול:  דווקא את היושב-ראש הכי פעיל והכי חברתי והכי אכפתי אתה בא לתקוף במקום לשתף פעולה?      אנחנו רואים במדינה כשיש כשל בכל דבר, קמים המאכערים קמים כל הפרצות, בבנייה, בדרכונים, בוויזות

ארז מלול:  אני לא מקצועי בעניין, אני רק רוצה להעלות שאלות שעלו לי בנושא

ארז מלול:  אולי תוך כדי שאלות נמצא תשובות שכן יגיעו לאיזה מסלול שכן אפשר לעזור

ארז מלול:  למה לוקח שישה שבועות עד שאדם מקבל דרכון הביתה? זה הרבה זמן

ארז מלול:  זה לא סביר

ארז מלול:  מה יש בדרכון?     דבר שני, מעניין אותי כמה מבקשי דרכון ממתינים עכשיו לדרכון? 100, 1,000, מיליון? האם בדקתם במשפט המשווה, מה שנקרא, באירופה, ארצות הברית, כמה לוקח? כי אני כן בדקתי וזה הרבה יותר מסודר והרבה יותר מהיר

ארז מלול:       קראתי את הריאיון שלך בעבר, בדקתי בגוגל, שיש בעיה רצינית של כוח אדם

ארז מלול:  אני מבין שהשר החדש שנאחל לו פה בהצלחה, ידידי משה ארבל, עמיתי ללימודים גם

ארז מלול:  יש ועדי עובדים ברשות? כמה ועדים יש? אני מעלה רק את השאלות ואני בטוח שאתה רוצה לפתור את הבעיה

ארז מלול:  אתה לא מתחמק

יעקב אשר: אוקיי

יעקב אשר:  אחרי ששמענו את חברי הכנסת, תודה לשניכם

יעקב אשר:  אייל, אני אתן לך את רשות הדיבור

יעקב אשר:  אני מציע שקודם כל תתייחסו לסיפור של הבוטים כדי שנשים את זה בצד ונוכל לגשת הלאה גם לעניין שממנו צומחים הבוטים, למה זה מגיע? בבקשה

אייל סיסו: צוהריים טובים אדוני היושב-ראש, צוהריים טובים לחברים

אייל סיסו:  כמה מילות פתיחה לפני שאנחנו נדבר ספציפית על הבוטים ועל הדברים האחרים

אייל סיסו:  אני אציג פה בהמשך איזה תוכנית שהכנו אותה, גיבשנו אותה

אייל סיסו:  גיבשנו, זה כל היושבים פה מסביב לשולחן

אייל סיסו:  אני רוצה להגיד רק שני דברים כלליים

אייל סיסו:  אחד, קודם כל אנחנו מכירים בבעיה, יודעים שיש בעיה, אחראים לטפל בה, אחריות שלנו

אייל סיסו:  אנחנו מבינים, זה אזרחי ישראל

אייל סיסו:  יש חוק יסוד, זכאים לנוע בחופשיות

אייל סיסו:  אין שום סיבה שאזרח ישראלי יעוכב בגלל שאין לו דרכון

אייל סיסו:  אנחנו מבינים את גודל השעה ואת הפער

אייל סיסו:  אנחנו נטפל, דבר ראשון

אייל סיסו:      דבר שני, אני רוצה להגיד, זה חשוב לי מאוד להגיד בעיקר לאור הראיונות שהיו בסוף השבוע, שיש לנו עובדים ברשות, אני נמצא רק חודשיים ברשות אבל אני מכיר את הרשות כמעט 12 שנה

אייל סיסו:  הסתובבתי בהרבה מאוד לשכות

אייל סיסו:  מצאתי אנשים שעובדים קשה

אייל סיסו:  הם לא עושים רק דרכונים

אייל סיסו:  הם עושים המון פעולות

אייל סיסו:  צריך להכיר את זה ולהבין, עומדים היום תחת לחצים מאוד כבדים

אייל סיסו:  יש לנו אפילו תלונות לפעמים שלא מספיקים לאכול צוהריים

אייל סיסו:  הם אמורים לסיים משמרת בשעה מסוימת, לעשות הפסקה קצרה ולהיכנס למשמרת שנייה

אייל סיסו:  הם רצים עם המשמרת קדימה ומגיע להם על זה באמת כל הכבוד

אייל סיסו:       שאלת על הוועדים

אייל סיסו:  יש היום ארבעה ועדים פלוס יושב-ראש

אייל סיסו:  ישבנו עם כולם

אייל סיסו:  הם רתומים, מסייעים לנו, עובדים איתנו בשיתוף פעולה מלא ואני שמח על כך

אייל סיסו:  הפגישה האחרונה הייתה ביום חמישי האחרון, של כמעט שעתיים

אייל סיסו:  דיברתי איתם בסוף השבוע

אייל סיסו:  במוצאי שבת דיברתי עם עוד מישהו

אייל סיסו:  הוועדים איתנו, עובדים, מבינים את הבעיה ורתומים לאירוע

אייל סיסו:      לגבי הבוטים

אייל סיסו:  קודם כל אני חייב לציין, חבר הכנסת שירי, שאנחנו לא גילינו את זה מהתקשורת או מהטיק טוק כמו שחושבים

אייל סיסו:  יושב פה אורן אריאב, המנמ"ר שלנו

אייל סיסו:  הוא תיכף יתייחס ברמה המקצועית

אייל סיסו:  אנחנו גילינו את זה לפני, שיש בעיה של הבוטים

אייל סיסו:  עשינו ישיבה

אייל סיסו:  נוטרו המספרים הרלוונטיים שמהם יש את הבעיות ונמחקו לפני חג הפסח 5,800 תורים של אנשים שנרשמו למספרים האלו, מתוך כוונה שמי שיגיע מהמספרים ואין לו תור, גם יבין שהוא ככל הנראה שילם סתם, ומתוך כוונה גם שירוץ בטיק טוק וכו' שמי שמשלם למקורות שהוא לא צריך לשלם, כי לא צריך לשלם אגורה שחוקה על השירות הזה, שירות של זימון תורים, לא יקבל

נאור שירי: מתי ידעתם על זה?     

אייל סיסו: ידענו על זה יומיים-שלושה לפני חג הפסח וכו'

נאור שירי: אמרת חודש וחצי בהתחלה

אייל סיסו: לא, לא, ידענו את זה כשבוע לפני חג הפסח

אייל סיסו:  אנחנו עשינו דיון - - -      

נאור שירי: לפני שבועיים

אייל סיסו: אני אומר לך מתי אני ידעתי על זה וכו'

אייל סיסו:  יכול להיות שברשות ידעו קצת לפני

אייל סיסו:  לפני חג הפסח הדבר הזה עלה

נאור שירי: תראה, אם אני אשאל שאלות אז זכותי לשאול שאלות

יעקב אשר: מותר לך לשאול הכול אבל תשתדל לא לעשות את זה תוך כדי הדיבור

אייל סיסו: הכול בסדר, נענה על הכול

אייל סיסו:  זה הובא לידיעתי כשבועיים לפני חג הפסח

אייל סיסו:  עשינו דיון, ישבנו עם הצוות המקצועי

אייל סיסו:  הם בדקו את הנושא, ניטרו את המספרים וקיבלנו החלטה למחוק מספרים, מספרי טלפון שמהם הוזמנו 30 תורים ומעלה

אייל סיסו:  עשינו את זה מדורג וירדנו עכשיו לעשרה אנשים ומעלה, אנחנו מוחקים מיידית

אייל סיסו:  נעשה ניטור על בסיס יום-יומי, אני חייב להגיד

אייל סיסו:       לגבי השאלה שאמרת למה לא הודענו לציבור, אז אני מסכים איתך

אייל סיסו:  אני חושב שהיה מקום להודיע לציבור

אייל סיסו:  אנחנו שיערנו שמחקנו את המספרים ונגמר האירוע, אבל אני חושב שכן היה מקום בדיעבד להודיע לאנשים ואני מבטיח לך שאנחנו נעשה את זה בעתיד, שאם נראה שיש בעיה שעולה, אנחנו נודיע לציבור, ראו הוזהרתם, לא לפנות לאנשים, לא לשלם כסף

אייל סיסו:  אני כן יצאתי בראיון בתקשורת

אייל סיסו:  שאלו אותי ואמרתי שאני קורא לאזרחי ישראל, אל תשלמו כסף לתורים

אייל סיסו:  התורים אמורים להיות בחינם

אייל סיסו:  אדם שמשלם, משלם למישהו שלא אמור לקבל כסף, אבל כן היה מקום להודיע לציבור, אני מסכים איתך

יעקב אשר: צריך לדאוג שאותו אחד גם לא יצליח לעשות את זה

אייל סיסו: נכון

יעקב אשר: זה הכי חשוב

יעקב אשר:       מי רצית שיציג את הנושא הזה?     

אייל סיסו: אני אשמח שאורן יתייחס לנושא הבוטים

יעקב אשר: אני את המשך הדיון רוצה לעשות על המהות, על הבעיה עצמה

נאור שירי: זה מהותי

יעקב אשר: נאור, בוא נתחרה עכשיו מי עושה את זה יותר דרמטי? זה מהות בן מהות

יעקב אשר:  די, נו

יעקב אשר:  תן לטפל במהות בלי לעשות ממנה רעש

יעקב אשר:  הלאה

יעקב אשר:  למה אתה מוציא אותי מהפוקוס?      

נאור שירי: כי היה נראה לי שהדיון שלך קצת שלו היום

נאור שירי:  ראיתי את הדיונים

נאור שירי:  לא יצאת מהכלים אז באתי - - -      

יעקב אשר: אתה רוצה דיון לא שלו, תעבור מעבר לקיר

יעקב אשר:  פה זה דיונים שלווים ומקצועיים

יעקב אשר:  הלאה

אורי אריאל: צוהריים טובים, אני מנהל אגף טכנולוגיות דיגיטליות ומידע של הרשות

אורי אריאל:  המערכת של התורים היא מערכת שמטופלת ומנוטרת באופן קבוע

אורי אריאל:  מהרגע שהתחיל האירוע הזה של העומס, עומס ומחסור יוצר תמיד שוק שחור

אורי אריאל:  תמיד יש לחץ ולכן המערכת הזאת, הגלים שלה הם חוזרים ונשנים

אורי אריאל:  אנחנו מדברים לדעתי כרגע על הגל השלישי שבו אנחנו מטפלים

אורי אריאל:  אנחנו טיפלנו בגל הראשון, לדעתי כבר לפני חצי שנה, אולי יותר

אורי אריאל:  הגלים הקודמים היו יותר גלים שכל מיני חבר'ה תוכניתנים ניסו לעקוף את המערכת או לנצל אותה בדרך שלא תכננו ולקבוע תורים

אורי אריאל:  לאחרונה, באמת בגל הזה מה שמאפיין אותו זה שכבר אנשים הפכו את העניין הזה בצורה הרבה יותר מסחרית ובצורה הרבה יותר בוטה

אורי אריאל:  גם בגל הקודם היו כאלה שכבר מכרו תורים אבל זה היה מאוד בקטנה, מאוד בצד

אורי אריאל:  עכשיו זה הפך להיות העניין העיקרי, והסיבה היא שאנחנו חסמנו עוד ועוד את המערכת ככה שבשביל - - -     

יעקב אשר: אבל זה נהיה יותר קשה ושכר הטרחה גודל בהתאם

יעקב אשר:  השם ישמור

אורי אריאל: בהחלט

אורי אריאל:  היום אני כבר לא יכול להיות איזשהו חובבן

אורי אריאל:  יש למעשה לדעתי בן אדם אחד היום עדיין שהוא פילנטרופ ועושה את זה בזמן החופשי שלו ומנסה לעזור לאנשים למצוא תורים

אורי אריאל:  כל השאר מוכרים

אורי אריאל:  היום כשכל יומיים המערכת משתנה ונחסמת בצורה אחרת, אתה פשוט צריך לעבוד בזה, וזה עולה כסף

אורי אריאל:  מישהו צריך לשלם פה את השכר של התוכניתן, תוכניתנים שכל היום מתקנים את המערכת

יעקב אשר: אין אפשרות לחסום את זה טוטאלית?	     

תומר רוזנר: ודאי שיש

אורי אריאל: טוב, היועץ המשפטי אמר שאפשר, אז אפשר לחסום את זה

תומר רוזנר: תשים קפצ'ה, יהיה מצוין

אורי אריאל: יש קפצ'ה

תומר רוזנר: אין

אורי אריאל: יש קפצ'ה אבל אפשר לחסום, זה בסדר

אורי אריאל:  כנראה שאפשר

יעקב אשר: עו"ד תומר רוזנר, בוא ניתן לו לענות בבקשה

נאור שירי: אז אתה אומר שאי אפשר לחסום

יעקב אשר: אני אומר עכשיו שאני לא רוצה הערות, גם לא של היועץ המשפטי, בסדר? אני מבקש לתת לו לדבר ולא להפריע עכשיו

אורי אריאל: קודם כל אי אפשר לחסום ברמה הטוטאלית

יעקב אשר: אני מבקש שתדבר מולי עכשיו, אוקיי? ברגע זה רק מולי

יעקב אשר:  תגיד מה עשיתם, מה עוד צריך לעשות ומה אפשר לעשות מעבר לעבודה האחרת שיש לנו לעשות כדי שזה לא יצטרכו את זה בכלל בגלל סיבות אחרות שתיכף אני רוצה להגיע אליהן

יעקב אשר:  דבר איתי מה עשיתם, מה עוד אפשר לעשות, אם אפשר לעשות, ומה קורה כרגע בשטח?      

אורי אריאל: כמו שאמרתי, מה שעשינו, אנחנו בכל שלב מזהים בעצם את המהלך, נקרא להם היריב שלנו מנסה, איך הוא מנסה לנצל את המערכת

אורי אריאל:  צריך לזכור, בסוף זאת מערכת פתוחה

אורי אריאל:  זאת מערכת שמאפשרת לאנשים מבחוץ להיכנס ולקבוע תור

אורי אריאל:  זה אומר שכמעט כל טוויסט בעלילה שאנחנו נעשה, אם בסוף זה שווה את הכסף, ואנחנו יודעים על קבוצות כאלה שאתה משלם להם ויושב בן אדם והוא מחפש את התור אחר כך

אורי אריאל:  זה לא חייב להיות גם מערכת שהיא מערכת דיגיטלית

אורי אריאל:  יש גם מערכות דיגיטליות שעובדות, אבל זה נהיה קשה וקשה יותר

אורי אריאל:  יש חברת אבטחת מידע שיושבת על הכניסה

אורי אריאל:  כל יום-יומיים היא עושה שינוי

אורי אריאל:  השינוי הזה בעצם מחריב את התהליך הטכנולוגי של זה שתוקף אותנו

אורי אריאל:  צריך לבנות אותו מחדש

יעקב אשר: כמה אתה מעריך שהתופעה נמצאת כרגע?     

אורי אריאל: זה מאוד בשוליים

אורי אריאל:  גם כשמחקנו את התורים, מחקנו 5,800 תורים כשיש לנו בפול קרוב ל-600,000 תורים, זאת אומרת האירוע הזה קיים

אורי אריאל:  נניח שאני שילמתי ועכשיו מישהו הולך ומנסה לתפוס לי תור, הוא מתמודד עם עשרות אלפי אנשים שנמצאים במערכת בכל רגע נתון ומנסים לתפוס לעצמם תור

אורי אריאל:  אין לו עדיפות

אורי אריאל:  הכלי הטכנולוגי הוא עובד במקביל לכל האחרים

אורי אריאל:  כששחררנו את התורים האלה הלכנו להסתכל מי תפס אותם

אורי אריאל:  לא מערכות אוטומטיות תפסו אותם

אורי אריאל:  תפסו אותם האנשים שהיו בדיוק במערכת באותו רגע

יעקב אשר: אתה יכול ברגע נתון לראות כמה יושבים מערכות אוטומטיות על - - - ?     

אורי אריאל: לא, אני לא יכול לראות את המערכות האוטומטיות

אורי אריאל:  המערכות האוטומטיות, בדרך כלל אני מכיר אותן בדיעבד

אורי אריאל:  המערכת היא מערכת לומדת

אורי אריאל:  היא מזהה שהמערכת מתנהגת בצורה שונה מאשר כל האנשים האחרים

אורי אריאל:  גם הם משנים את הדרך שבה הם עובדים כל פעם על מנת שאנחנו לא נראה אותם, כי את התבנית של אתמול בערב אנחנו כבר מכירים וחוסמים, אז היום יש תבנית חדשה

יעקב אשר: אתה יכול לצפות לתבניות חדשות

אורי אריאל: אז מה שצפיתי ומה שאני יודע ודאי שנחסם, אבל כל הקונץ' שאתה תוקף מישהו, אתה צריך משהו חדש

יעקב אשר: אתם עובדים עם חברה שהמומחיות שלה היא - - -     

אורי אריאל: כן, שהיא מנסה לחסום את הדבר הזה

אורי אריאל:  זה לא חסימה שהיא מוחלטת הרמטית

אורי אריאל:  זה חסימה שהופכת את האירוע הזה לאירוע מאוד בשולי השוליים

אורי אריאל:  בנוסף לזה חשוב מאוד להגיד שגם הרשות עושה מהלכים שהם לא מהלכים טכנולוגיים בכלל, כמו המהלך שנעשה ברשות, שאם אתה מגיע עם מספר פיקטיבי שהוא לא תעודת זהות שלך או מספר תעודת זהות של מישהו אחר, אתה לא מתקבל היום, ואז גם אם אני לא יודע אם אתה לא קנית ממני כבר את זה מראש, ואני יודע בדיוק מי אתה ומה מספר תעודת הזהות שלך, אני כבר לא יכול לקבוע לך תור כי אין דרך

אורי אריאל:  זה מלחמת מוחות

אורי אריאל:  אנחנו חושבים, ולפי הנתונים שיש לנו, זה מאוד הולך ומצטמצם

אורי אריאל:  זה נהיה יותר ויותר קשה

אורי אריאל:  אתה אמרת בצחוק אבל להערכתי המחירים יעלו כי זה נהיה הרבה יותר קשה לתפוס את התור הזה וצריך לשלם הרבה כסף בשביל מי שיעשה את העבודה הזאת

אורי אריאל:  אנחנו עושים כל מה שאפשר מהצד שלנו בשביל לצמצם את האירוע הזה ככל הניתן

אורי אריאל:  הוא בשולי השוליים של האירוע

יעקב אשר: כמובן שזה גם לא יפגע בזכויות של האנשים שכן - - -      

אורי אריאל: ברור

אורי אריאל:  מי שקבע תור בדרך לגיטימית, הוא לא נפגע

יעקב אשר: אתה אומר, מבחינתך התופעה הזאת צומצמה באופן דרמטי

יעקב אשר:  אוקיי, ימים יגידו כנראה

אייל סיסו: אדוני היושב-ראש, אם אפשר רק התייחסות אחת

אייל סיסו:  הדיון הזה משודר

אייל סיסו:  חשוב שמי שמקשיב לדיונים האלה - - -      

יעקב אשר: אגב, מבחינה משטרתית, למה לא מגישים תלונה? אולי הקב"ט שלכם או מישהו מטעמכם כן מנסים? אני לא יודע

נאור שירי: למה אתה שואל את השאלות שלי?     

אייל סיסו: אני רק רוצה להגיד

אייל סיסו:  הדיון משודר וחשוב שאנשים שידעו

אייל סיסו:  האנשים שמעבירים את הפרטים האישיים שלהם לכל מיני אנשים שהם לא מכירים, אפשר להשתמש בפרטים שלהם אחר כך גם לבנק וגם לקופת חולים וכו'

אייל סיסו:  זה נכון לכל האזרחים שלא יעשו - - -      

יעקב אשר: נכון, במיוחד תעודות זהות עם זמן הנפקה

יעקב אשר:  אתה יודע מה, בוא אני אצטרף רגע לנאור ואני אהיה קצת אופוזיציה, אבל אופוזיציה למען הציבור

יעקב אשר:  אני הייתי מציע שגם באמת, לא יודע, לשכת הלפ"מ או הסברה או משהו כזה

יעקב אשר:  אתה יודע, דבר כזה משכנע יותר מהכול

יעקב אשר:  כשאתה נתת לאיזשהו מאכער את תעודת הזהות שלך עם תאריך ההנפקה, הרי זה דבר שממנו בונים הרבה דברים, הר הכסף והר המשכנתאות וכל ההרים

תומר רוזנר: הבנק שלך

יעקב אשר: הבנק, ודאי

יעקב אשר:  גם פעולות הסברה שייצאו במקביל לפעולות שאני מקווה שאתם תמשיכו אותם עד שתמגרו את זה לגמרי

יעקב אשר:  אני מבין שאתה אומר בזהירות שאתה לא יכול להגיד שזה מוגר לגמרי כי אתה לא יודע כל פעם איזה גאון חדש צומח לך בצד השני, שזה הדבר הראשוני, והדבר השני, הנושא של תלונות למשטרה, מה שנאור שירי ביקש ממני שאני אגיד בשמו, למה לא מגישים תלונה? אם אתם יודעים לזהות מישהו מסוים

תומר רוזנר: כן, הם אמרו שזה דבר חשוב שהציבור יידע, שבעצם הציבור שמשלם מסתכן בזה שיבטלו את התורים שהושגו שלא כדין וכספו ילך לקרן הצבי

יעקב אשר: אוקיי, אז אני מבקש את שלושת הדברים האלה לעשות, גם בחלק ההסברתי וגם בחלק של לגרום לאנשים לפנות למשטרה בעניין הזה

יעקב אשר:       נאור, רצית להוסיף משהו?     

נאור שירי: כן

נאור שירי:  אמנם אווירה שהיא כאילו בחצי הומור

נאור שירי:  אני לא אומר את זה כדי להתריס חלילה

נאור שירי:  אני גם לא חושב שיש פה עניין, בכנות, של אופוזיציה/קואליציה

נאור שירי:  סיכמנו את העניין של אופוזיציה/קואליציה בתחילת דבריי על הקבינט החברתי-כלכלי, בסדר?      אני חושב שיש פה שני דברים מהותיים שעלו, אחד, זה שהתופעה ידועה כבר חצי שנה

נאור שירי:  אני מבין שמערכות כאלה, מהטבע שלהן זה אבולוציה של יצרנו מערכת, פרצו לזה, נסגור את זה

נאור שירי:  השאלה אם הוגשה לפני חצי שנה בעת הפריצה, כשגיליתם שיש איזה פשלה קטנה במערכת או יכולת להתלבש על המערכת ולנצל את זה לדברים כאלו, לתופעה של מאכערים, האם הוגשה תלונה למשטרה? אם הוגשה תלונה למשטרה - - -      

יעקב אשר: אז נקיים דיון למה התלונה לא טופלה בכלל על ידי המשטרה

נאור שירי: אז אני אומר לך, לא הוגשה, כי שאלתי, או שתתקן אותי

יעקב אשר: אני מבין כמוך שלא הוגשה

נאור שירי: זה חצי שנה, זה לא שבועיים לפני פסח

יעקב אשר: נכון

נאור שירי: אני לא רוצה לתפוס במילים כדי שלא ישתמע כאילו אנחנו בחקירה

נאור שירי:  אני יודע שהשעה היא בעייתית, אבל יש פה תופעה לא נורמלית

נאור שירי:  חצי שנה אתם יודעים מזה

נאור שירי:  לא אמרתם לציבור, אל תשלמו

תומר רוזנר: כן אמרו

נאור שירי: לא אמרו לפני חצי שנה

נאור שירי:  לא נכון

תומר רוזנר: הם אמרו

יעקב אשר: תקשיב, קודם כל גם היועץ המשפטי מחזק את דבריי

יעקב אשר:  לא שאני צריך חיזוק בעניין הזה, אבל גם הזיכרון שלו יותר טוב משלי

יעקב אשר:  הם דיברו על זה

יעקב אשר:  הם דיברו על זה גם בוועדות הקודמות והם אמרו שהם חוסמים

נאור שירי: לא - - -     

יעקב אשר: תקשיב רגע, אני הייתי בוועדות, אתה לא היית

יעקב אשר:  כאן היו שניים או אפילו שלושה דיונים, צריך לבדוק

יעקב אשר:  שניים אני זוכר בוודאי

יעקב אשר:  דיברו על הדבר הזה ונקטו פעולות אבל לא מספיק טובות

יעקב אשר:  אגב, אני לא רוצה לדבר רק על זה

יעקב אשר:  הביקורת שלי היא גם כדי באמת לגרום לכך שינקטו גם הפעולות שאנחנו רוצים בשביל מה שאני רוצה לדון בזה תיכף כשנסיים את הנקודה הזאת, ואני לא מחפש עכשיו אשמים או לא אשמים כי לא רציתי להיכנס לזה גם בפעם הקודמת

יעקב אשר:  אני רוצה ביצוע, החלטות, ביצוע וללכת קדימה ולמגר את העניין

נאור שירי: הייתי גם בדיון הקודם שעשית

נאור שירי:  לא דובר על זה

נאור שירי:  התופעה הזו של התלבשות של גורמים - - -      

יעקב אשר: דובר, אבל לא חשוב

תומר רוזנר: גם בכנסת הקודמת דובר

יעקב אשר: דובר, והוא אומר גם בכנסת הקודמת אבל לא משנה

יעקב אשר:  אני אומר לך כרגע, נאור, תקשיב, אני אדם פרקטי

יעקב אשר:  אני רוצה ללכת קדימה, לא אחורה

יעקב אשר:  כשקיבלתי את המכתב שלך, בלי קשר לזימון הדיון במאוחר או לא במאוחר, זה לא משנה, אני דיברתי עם רשות האוכלוסין ואמרו לי, תנוח דעתך, אנחנו על זה

יעקב אשר:  אנחנו משנים, אנחנו מוציאים אנשים, אנחנו הורדנו מ-30

יעקב אשר:  הרי יש דבר שבעצם משפחה יכולה לבוא

יעקב אשר:  הם לא רצו גם למנוע את העניין הזה כי מחר כל משפחה תצטרך לבוא בטור ולא ביחד

יעקב אשר:  יש משפחות שזה גם מעל עשר נפשות, אז הם הורידו מ-30, ירדו ל-20, מורידים עכשיו לעשר עד שאני אתחיל לקבל תיכף משפחות ברוכות ילדים, למה משרד הפנים מתנכל אליהם

יעקב אשר:  אין בסוף הדיון טקס שתולים מישהו

יעקב אשר:  עזבו רגע את העבר

יעקב אשר:  כרגע אלה התשובות שקיבלנו ואם אנחנו רוצים לדבר על זה ויש לך הצעה יותר טובה, בבקשה

יעקב אשר:  להתחיל עכשיו לבדוק מה דיברו, איך דיברו, זה לא כרגע

נאור שירי: לא, אפילו אני רק אומר לכם

נאור שירי:  אני עברתי על האתר

נאור שירי:  אין אפילו הודעה לתקשורת על זה

יעקב אשר: אבל דיברנו על זה עכשיו

נאור שירי: אבל אמרתם שהיה, אז תחליטו

נאור שירי:  אני אמרתי לכם שלפני חצי שנה כשדיברנו, אמרתם שהייתה הודעה

יעקב אשר: אוקיי, נאור שירי, תגיד לי מתי סיימת ואנחנו נמשיך את הדיון

נאור שירי: לא, לא, תקשיבו, זה שאני בודק דברים, אי אפשר להגיד שיש

נאור שירי:  אין שום הודעה, חברים

יעקב אשר: נאור, אבל אתה אומר שאני אמרתי לך שהיה הודעה

יעקב אשר:  זה לא אמרתי

נאור שירי: לא, הייעוץ המשפטי

יעקב אשר: גם היועץ המשפטי לא אמר

נאור שירי: בבקשה, אפשר לדעת מתי מוציאים על זה הודעה?     

יעקב אשר: אפשר לתת לי בבקשה לסיים?      

נאור שירי: תסיים, בבקשה

יעקב אשר: אנחנו אמרנו שדובר על העניין הזה

יעקב אשר:  זה דובר כמה וכמה פעמים

יעקב אשר:  להגיד לך שזה טופל במלוא הטיפול? אני לא יודע

יעקב אשר:  היום אני מקווה שכן

יעקב אשר:  בוא עכשיו נעשה סטופ ונלך שלוש דקות אחורה

יעקב אשר:  ביקשתי נקודה ראשונה, שתצא הודעת דוברות בצורה כזו או אחרת שהם יחליטו, אני לא נכנס להם לדרכי העבודה, שמדברת על שני הדברים, קודם כל על זה שזה עבירה על החוק ושאסור, ושאף אחד לא ישים את כספו על קרן הצבי, ועוד שני דברים, שהוא יכול להפסיד מזה, א', את התור עצמו ואז הוא יכנס לאיזה רשימה שחורה או אפורה או לא יודע מה שלא בטובתו

יעקב אשר:  דבר שני, את האזהרה החמורה שאמר אייל פה מקודם, שלדעתי היא הכי משכנעת, אל תיתנו את תעודות הזהות שלכם עם כל הפרטים לכל אחד

יעקב אשר:  זה אני ביקשתי ובסיכום הישיבה זה יהיה חלק מהסיכום

נאור שירי: ביקשת גם משטרה

יעקב אשר: אני לא מחכה שיגידו לי עכשיו, כן המפקד, אנחנו נעשה את זה

יעקב אשר:  אני סומך עליהם

יעקב אשר:  הם יודעים לקבל את ההחלטות שלהם

יעקב אשר:  זאת תהיה החלטת הוועדה כסיכום ביניים לגבי הנושא הזה, כשיצטרף לזה גם הנושא, כנראה מה שאתה רצית לומר ואני הקדמתי, הנושא הזה של משטרה

יעקב אשר:  אני חושב שמן הדין וראוי שגוף ממשלתי שמזהה פגיעות מהסוג הזה יתלונן במשטרה

יעקב אשר:  מה המשטרה תעשה עם זה? זה אנחנו נצטרך לבדוק

יעקב אשר:  תלונה גם צריכה להיות על מישהו מסוים בדרך כלל, אבל לפעמים גם אפשר תלונה בין משרדים, איזושהי תלונה כללית

יעקב אשר:  שמישהו שם במשטרה יפתח צח"מ קטן שיבדוק את הנושא הזה, כי יכול להיות שגם על הדרך, מה שאתם לא יודעים אולי לעשות, זה למצוא את האנשים שעומדים מאחורי זה

יעקב אשר:  אלה יהיו הבקשות או החלטות הוועדה כשנדבר עליהם בסיום הישיבה

יעקב אשר:       כאן יש מישהו שרוצה להוסיף עוד משהו בעניין הזה?      

ארז מלול: כן, אני רוצה לשאול שאלה בעניין הזה

ארז מלול:  יש מוקד טלפוני

ארז מלול:  למה לא לעצור את שחרור התורים למערכת כדי לייבש את כל הבוטים האלה? דרך הטלפון, פתרת את הבעיה, אי אפשר להשתלט

ארז מלול:  תגבירו ל-24 שעות

אייל סיסו: הבעיה תהיה יותר גדולה כי בסופו של דבר במוקד טלפוני יושבים כ-30 עובדים

ארז מלול: מוכרחים להגדיל אותו בעוד מיקור חוץ וכו'

ארז מלול:  עדיין זה לא בקצב של 600,000 איש שמזמינים תור

יעקב אשר: אתה הולך לייבש אנשים שלא חטאו מעולם

ארז מלול: הבנתי, בסדר

נאור שירי: אולי מערך הסייבר

נאור שירי:  הם כבר הגיעו לדיון

יעקב אשר: איך אתם יכולים לתרום לנו לעניין הזה?      

נאור שירי: ועל ההודעה לתקשורת

יעקב אשר: שם ותפקיד לפרוטוקול

רויטל סויד: אני בעצם המנחה של רשות האוכלוסין

רויטל סויד:  מערך הסייבר בעצם בכל העולמות של המערכת הזאת הוא לא שחקן מכיוון שבעצם אנחנו כמנחים, אנחנו מנחים את מערכות התשתיות הקריטיות

רויטל סויד:  המערכת הזאת לא קשורה לרשות

רויטל סויד:  היא מערכת חיצונית לרשות

נאור שירי: רגע, יש פה נקודה חשובה, במחילה שאני מתפרץ

נאור שירי:  אם היא מתממשקת עם דבר כזה מהותי של פרטים בחברה הישראלית, זה מערכת ממשלתית לכל דבר

נאור שירי:  בסדר, במובן הרישומי זה מערכת אזרחית

יעקב אשר: מה המשמעות של מה שאת אומרת?      

רויטל סויד: אני רק אומרת שהמערכת הזאת זו מערכת חשכ"לית של מינהל הרכש

רויטל סויד:  זו המערכת שמשתמשים בה לא מעט משרדים כפי שמנית קודם לכן

רויטל סויד:  אין ממשק לרשות האוכלוסין

רויטל סויד:  הרשות בעצם מעבירה מידע סטטי שאומר מתי פתוחות הלשכות כדי שאפשר יהיה לקבוע תור

רויטל סויד:  אין שום ממשק

רויטל סויד:  אנחנו לא מאמתים את תעודת הזהות, אנחנו לא מאמתים את הטלפון ולכן כל הרשתות שהמערך בעצם מנחה זה מערכות שהן פנימיות, שהן של תוך הרשות

רויטל סויד:  זה המערכות שמוגדרות כתשתית מדינית קריטית

יעקב אשר: בכל משרדי הממשלה התוכנות לקביעת תורים ככה עובדים?      

נאור שירי: זה אגב לא רק משרדי ממשלה, זה רשויות מקומיות, זה חברות כלכליות של רשויות מקומיות

נאור שירי:  במובן הזה שאת אומרת, אני כאילו לא קשורה, בשפה פשוטה, נכון? מערך הסייבר לא קשור כי הוא מנחה, אבל זה מאוד לנתק את עצמכם מהאירוע שזה משאב ציבורי

נאור שירי:  בסוף המשאב של תורים במשרד הפנים או לא משנה איפה זה משאב ציבורי

נאור שירי:  המדינה לא יכולה להגיד, אני לא קשורה לזה, אני נתתי את זה במובן של רק מספר בתעודת הזהות או מספר הטלפון

יעקב אשר: את רוצה לענות? בבקשה

מיכל בלאו: אני מהלשכה המשפטית במערך הסייבר

מיכל בלאו:  זה לא אומר שאין פה אחריות של גופים ציבוריים

מיכל בלאו:  יש את רשות האוכלוסין והם פה והם יגידו את הדברים שלהם

מיכל בלאו:  מה שרויטל אומרת זה פשוט שמערך הסייבר אינו מנחה את המערכת הזאת כשירות, כחלק מההנחיה על פי החוק להסדרת הביטחון בגופים ציבוריים

נאור שירי: אוקיי

נאור שירי:  קיבלתם פנייה, תלונה על בעייתיות מסוימת שאולי אפשר להיוועץ אתכם, לפני חצי שנה נגיד או משהו כזה?     

מיכל בלאו: לפי מיטב ידיעתי לא קיבלנו איזושהי פנייה אלינו

מיכל בלאו:  בהחלט אפשר להיוועץ איתנו ואנחנו יודעים לתת את העצות, ועובדים צמוד עם הגורמים וגם בנושא של הזדהות בטוחה

יעקב אשר: השאלה אם זה לא צריך להיות באחריות שלכם, אתם כיחידה כוללת? אמנם סייבר זה הולך תמיד עם המילה מלחמה, מלחמת סייבר, אבל לפעמים סייבר זה לא רק מלחמה, זה גם תקלות וזה גם דברים מהסוג הזה שצריך להילחם בהם גם כן

יעקב אשר:  עם כל הכבוד לאנשי משרד הפנים, הם לא אנשי סייבר

יעקב אשר:  יכול להיות שהם צריכים את הליווי שלכם

יעקב אשר:       רצית להוסיף, היועץ המשפטי

תומר רוזנר: כן

תומר רוזנר:  המערכת הזאת היא מערכת כפי שנאמר, שמתופעלת על ידי מינהל הרכש במשרד האוצר

תומר רוזנר:  למיטב ידיעתי משרד האוצר הוא גם גוף מונחה של מערך הסייבר בהקשרים האלה

תומר רוזנר:  השאלה היא מדוע לא הגדרתם את המערכת הזאת שאמנם היא מערכת פרטית, אבל אתם מנחים גם מערכות פרטיות כידוע, כמו מערכות שהוגדרו כמערכות חיוניות

תומר רוזנר:  המערכת של חברת חשמל שהיא חברה אמנם ממשלתית, אבל גם של חברות שהן לא חברות ממשלתיות כשהוגדרו כמערכות קריטיות למדינה

תומר רוזנר:  אנחנו מדברים כרגע על מתקפה של אנשים מתוך המדינה, שמשתמשים בה לצורך מסחרי

תומר רוזנר:  אם עכשיו תהיה עליה מתקפה חיצונית מגוף עוין, זה לא מעניין את מערך הסייבר?      

מיכל בלאו: קודם כל המערכות שמונחות על ידי המערך, יש ועדה שמתכנסת, ב/84, עבודה שנעשית

מיכל בלאו:  אני לא אכנס לכל התבחינים ולדברים האלה

מיכל בלאו:  זה לא משהו שאפשר לדבר עליו וגם זה לא משהו שאפשר עכשיו לפתור את זה פה

מיכל בלאו:  המערכת לא נכנסה

מיכל בלאו:  כנראה שהיא לא נכנסה לתבחינים

מיכל בלאו:  מערך הסייבר מנחה בסוף מעט מאוד גופים על פי - - -      

תומר רוזנר: מי אחראי על הוועדה הזאת? מי השר האחראי?      

מיכל בלאו: ראש הממשלה לדעתי

יעקב אשר: אוקיי, אז אנחנו צריכים בעניין הזה גבירתי מנהלת הוועדה, לפנות עם מכתב ברוח הדברים הללו, ואם צריך, להכניס את זה למעקב

יעקב אשר:  אני מבין שזה מדיניות עד עכשיו, אבל מאחר ומתברר לנו בתוך מהלך הדיון שזה לא רק המשרד הזה

יעקב אשר:  כרגע יש לנו בעיה שם, אז זה הופך להיות כר פורה

יעקב אשר:  אני מתאר לעצמי שמחר זה יהיה גם בעוד דברים שיהיה בהם כשל כזה או אחר

יעקב אשר:  כמו שאמר גם היועץ המשפטי, יכול להיות שמחר מישהו גם ייקח טרמפ על זה ממניעים לא כספיים אלא ממניעים ביטחוניים כאלה ואחרים, לעשות כאוס, לעשות בלגאן או חלילה כמובן לא במדינות כמו מדינת ישראל, אבל איזה שהם גורמי אנטי ממשל ירצו לעשות משהו בעניין הזה

יעקב אשר:       אני אבקש שיקול דעת ובדיקה של האחראים על מערך הסייבר, האם לא נכון יהיה לתת כיסוי נרחב גם לדברים מהסוג הזה כגון המערכת הזאת בראש ובראשונה, כי זה מה שקפץ לנו, אבל גם אחרים

יעקב אשר:  יכול להיות שגם ההגנה תהיה אחרת מאשר במשהו שהוא ממש פרופר ביטחוני, אבל אני חושב שחייב להיות סיוע בעניין הזה

זאב אלקין: אפשר רק שאלת ידיעה לתומר? זה בכלל עבירה על החוק מבחינת התלונה למשטרה וכו'?     

תומר רוזנר: אנחנו ביקשנו שיגיע לכאן נציג משרד המשפטים שייתן את התשובה גם לטובת הציבור

קריאה: היא הגיעה

תומר רוזנר: אז בהחלט אפשר לשאול אותה שאלה

נאור שירי: אגב, זה לא עבירה לדעתי

זאב אלקין: אני לא בטוח שזה כל כך פשוט

תומר רוזנר: אנחנו גם שאלנו את השאלה

נאור שירי: אם אתה שאלת את השאלה, כנראה שזה לא עבירה

מיכל בלאו: סליחה, השר הממונה זה השר לביטחון הפנים

נאור שירי: אין ביטחון פנים, זה עכשיו עבר ללאומי כי זה קטן עליו ביטחון פנים

מיכל בלאו: ביטחון לאומי

נאור שירי: אז אכלנו אותה, בקיצור

יעקב אשר: כל אחד עם הטעם שלו

יעקב אשר:       יש חלק נוסף שרצינו אתכם, שזה לגבי התיקונים שצריך ותיקוני חקיקה

אביטל שטרנברג: לחלק הזה אנחנו הגענו, לא לחלק של העבירות

יעקב אשר: לחלק הזה הגעתם

יעקב אשר:  על הדרך שואל היועץ המשפטי שאלה

יעקב אשר:  בבקשה, היועץ המשפטי

תומר רוזנר: האם מדובר בתופעה שאנחנו מדברים עליה, של הבוטים שקונים תורים ומוכרים אותם לציבור

תומר רוזנר:  האם מדובר בעבירה?     

יעקב אשר: לדעתי כן

יעקב אשר:  לקחת כסף על דבר כזה זה בוודאי פלילי

אביטל שטרנברג: לצערי אני לא יודעת

אביטל שטרנברג:  זה לא תחום התוכן שלנו

אביטל שטרנברג:  אנחנו זומנו לנושא אחר אבל כמובן נשמח לברר עבורכם

תומר רוזנר: אנחנו ביקשנו שתבואו בתשובות גם בעניין הזה

אביטל שטרנברג: סליחה, לא

יעקב אשר: אוקיי, מאחר ואני לא רוצה שיראו שיש ויכוח בין יועצים משפטיים, אז אנחנו נשאיר את זה ככה

נאור שירי: אז אפשר לצרף את זה לסיכום

יעקב אשר: אז אפשר לצרף את זה לבדיקה שתיערך - - -      

אביטל שטרנברג: אנחנו בהחלט נעביר לכם תשובה מהגורם המתאים במשרד

יעקב אשר: אני אבקש לא רק לנו, גם למשרד הפנים ולרשות האוכלוסין

יעקב אשר:  אם זה עבירה על החוק, אז זה באמת יהיה אחד הדברים שיעודדו גם את הסיכום הקודם שלנו, של הגשת תלונה

יעקב אשר:  אני חושב שאתם צריכים לנהוג בזה באופן כללי

יעקב אשר:  יש פרצות מהסוג הזה, תגישו תלונה

יעקב אשר:  זה כבר ישתרשר למי שזה צריך להשתרשר לפחות בעניין הזה

יעקב אשר:  שלא יקרה מצב שהגשתם תלונה ואתם לא מטפלים

יעקב אשר:  אתם תעשו מה שאתם צריכים לעשות

יעקב אשר:       אוקיי, אייל, אנא תציג לנו מה קורה בהמשך לדיוני המעקב שהיה לנו על הדיונים הראשונים

יעקב אשר:  לאן זה הולך ואת כל הדברים שצריך, ואז נתחיל לדבר על זה

יעקב אשר:  בבקשה

אייל סיסו: טוב, קודם כל אני אגיד שבאמת אנחנו יושבים על זה כחודש וחצי בצורה מאוד אינטנסיבית

אייל סיסו:  שר הפנים ארבל שנכנס לתפקידו, ביום רביעי הוא הושבע ולמעשה כבר בלילה עשינו דיון חירום עד 23:30 בלילה וגם בחמישי וגם בשישי וגם - - -      

יעקב אשר: שוחחתי איתו ביום שישי

אייל סיסו: היו גם כמה רעיונות נוספים שהוא מעלה עכשיו ואנחנו בוחנים אותם ואנחנו נעדכן אם יהיה שינוי, אבל בואו נתחיל עם מה שיש ומה שכתוב

אייל סיסו:  אז קודם כל קבענו מטרות, לצמצם את מספר הימים להזמנת תור לביומטרי, צמצום משך תהליך הנפקת הדרכונים ביחידת ארבל, יחידת הייצוא

יעקב אשר: מה זה אומר? בישיבות הקודמות עלו דברים

יעקב אשר:  אני צריך פה שמישהו יסביר

אייל סיסו: אני אסביר הכול

אייל סיסו:  מבחינת יעדים קבענו שביצוע 2

אייל סיסו: 3 מיליון הרכשות, הרכשות זה גם תעודת זהות וגם לדרכונים, ייצור של 1

אייל סיסו: 8 מיליון דרכונים ביומטריים בשנה כאשר שנה שעברה ייצרנו 1

אייל סיסו: 4

אייל סיסו:  שירות לתעודות זהות ביומטריות, כמיליון בשנה, ויעד להזמנת תור בסוף שנת 2023 , כחודש קדימה

אייל סיסו:  זה מה שאנחנו רוצים להגיע

יעקב אשר: בוא ניקח את הנקודה הזאת

יעקב אשר:  אתם שמים לכם כיעד שעד סוף השנה הזאת אנחנו מגיעים לדיליי של חודש?     

אייל סיסו: כן, זה מה שאנחנו רוצים להגיע, שזה פחות או יותר הסטנדרט העולמי

יעקב אשר: חודש אומר מה?     

אייל סיסו: מרגע ההזמנה עד רגע ההגעה לביצוע

יעקב אשר: והחלק השני שהוא קשור לביצוע עצמו?     

אייל סיסו: שלושה שבועות

יעקב אשר: כמה זה היה בימים שהיו נקראים כתיקונם בעבר?     

אייל סיסו: זה היה אמור להיות חודש

אייל סיסו:  הכוונה היא לצמצם

אייל סיסו:  זה מה שאנחנו כרגע רואים באופן ריאלי, אבל אם נצליח לצמצם את זה, כמובן נעשה את זה יותר

אייל סיסו:       מבחינת התוכנית קבענו תוכנית של שלושה שלבים

אייל סיסו:  שלב ראשון זה שלב המיידי שעיקרו זה כוח אדם, שעות עבודה והארכת שעות העבודה ופתיחה של לשכות

אייל סיסו:  תיכף אני אפרט

אייל סיסו:  שלב שני זה שלב ביניים, טווח זמן בינוני שזה התחלת הכנסה של טכנולוגיה, והשלב השלישי שזה גם לשכות אבל בעיקר טכנולוגיה

אייל סיסו:  תיכף אני אפרט

אייל סיסו:      בואו נדבר לגבי הדברים שאנחנו עושים מיידי

אייל סיסו:  קודם כל מבחינת היעדים וכו', זה קודם כל למדוד

אייל סיסו:  לקבוע מדידה

אייל סיסו:  אורן וצוותו הכינו מערכת שתמדוד באופן מדוקדק בכל לשכה ולשכה כמה אנשים הזמינו, כמה פעולות בוצעו, לא רק פעולות של דרכונים, בכלל סך הפעולות על מנת שנדע למדוד את התפוקות ולהסית כוח אדם ומשאבים ממקום למקום בהתאם לכמות ההרכשות

יעקב אשר: אפשר לקבל נתונים כמה אנשים מזמינים ולא מגיעים ובסוף נוצרים חללים כאלה?     

אייל סיסו: הממוצע הוא כרגע כ-30% של אנשים שמזמינים ולא מגיעים, וזה הרבה, לכן בכל הזמנה אנחנו מאפשרים בלשכות להזמין יותר ממה שצריך על מנת שאם מישהו לא יגיע, מישהו אחר ייקח

אייל סיסו:  אני מזכיר שיש גם מזדמנים

אייל סיסו:  אני מזכיר שחיילים מגיעים ללא תור, אנשים מבוגרים מגיעים ללא תור

אייל סיסו:  מי שמוציא דרכון זמני כי הוא צריך לטוס מיידי, מגיע ללא תור, ככה שיש לנו - - -     

קריאה: אובדן תעודת זהות בלי תור

יעקב אשר: אבל אתה אומר ש-30% בערך לא מגיעים

יעקב אשר:  האם בסוף הפסדנו 30% תור כל יום?     

אייל סיסו: אנחנו לא מפסידים כי יש הרבה מזדמנים

אייל סיסו:  מגיעים הרבה מאוד מזדמנים

תומר רוזנר: אתה ב-80% תפוקה, ב-90% תפוקה, ב-100%? כמה אתה בפועל?     

אייל סיסו: אנחנו ב-100% תפוקה

תומר רוזנר: אתה ממלא את ה-30% החסרים

אייל סיסו: כן, כן

יעקב אשר: השאלה אם ה-30% החסרים האלה מתמלאים?     

אייל סיסו: הם מתמלאים כי מגיעים הרבה מאוד מזדמנים

אייל סיסו:  אנחנו רואים את זה בכמות האנשים שמגיעים

יעקב אשר: הבנתי

אייל סיסו: יש בעיה אחרת, זה תופס את התורים

יעקב אשר: בדיוק, שאם במקום מסוים זה לא 30% שלא מגיעים, אז נהייה כבר פקק על החלונות, מה שנקרא

אייל סיסו: כן

אייל סיסו:  ה-30% שלא מגיעים עדיין תופסים מקום לאלה שרוצים להזמין תורים, אבל בפועל מי שמגיע מקבל שירות

אייל סיסו:       הדבר הנוסף שאמרתי על ההתחלה זה נושא של כוח אדם

אייל סיסו:  בסיוע של אג"ת מהאוצר למעשה קיבלנו 156 תקנים זמניים מהם אנחנו כבר בתהליך של גיוס של 70 בפועל

אייל סיסו:  מאוד קשה לנו לגייס

אייל סיסו:  השכר הוא מאוד נמוך, אני חייב לציין, אבל אנחנו בכל זאת הצלחנו לגייס כרגע 70 אנשים מתוך ה-156

אייל סיסו:  אנשי ההון האנושי שלנו עובדים מאוד קשה כדי לנסות לגייס את כל התקנים, ואני מקווה שבתוך פרק זמן מאוד קצר באמת נצליח לגייס את כולם כי בסופו של דבר זה אנשים

אייל סיסו:  אנחנו צריכים אנשים שיעבדו בנושא הזה

יעקב אשר: האישור מהאוצר, יש לכם ל-170 תקנים?     

אייל סיסו: 156

אייל סיסו:  70 התחילו בגיוס, 50 אוישו ועוד 20 בתהליכים, אבל יצאו פרסומים ואנחנו ממשיכים לגייס במרץ

יעקב אשר: אולי יש בעיה בשכר

יעקב אשר:  היה הידברות עם האוצר בעניין הזה?     

אייל סיסו: יש הידברות על תגמולים וכו'

אייל סיסו:  אני לא רוצה להיכנס לזה כרגע

אייל סיסו:  אנחנו גם מתגמלים יחידות שאנחנו מעבירים ממקום למקום

יעקב אשר: יש תגמולים שאתם עושים למצבת הקיימת

אייל סיסו: כן

יעקב אשר: ופה אתם סגורים כבר עם האוצר?     

אייל סיסו: אנחנו די סגורים

יעקב אשר: מה קורה עם לתגמל מראש את העניין הזה כדי לגרום - - - ?     

אייל סיסו: אני תיכף אתייחס לזה

אייל סיסו:  יש תגמול מראש שנקבע ביחד עם האוצר

יעקב אשר: צריך איזשהו אינסנטיב לבן אדם לבוא, ללמוד איך להפיק את הדברים האלה, להיכנס לעבודה הזאת שזה יהיה שווה

יעקב אשר:  אנחנו בשעת חירום

יעקב אשר:  זה הנקודה

אייל סיסו: בוא אני אגיד שני דברים שנעשו כבר ובוצעו

אייל סיסו:  קודם כל במחצית מאי אנחנו פותחים לשכה נוספת בבני ברק, באלבר, ששם אנחנו צפויים לפתוח עוד 20 עמדות

אייל סיסו:  פה כבר יש תגבור

יעקב אשר: אגב, שלא יחשבו שפותחים לבני ברק, אז אלבר יושבת בדיוק על הגבול של תל אביב-רמת גן-בני ברק-פתח תקווה

נאור שירי: הכול מקרי

יעקב אשר: אתה לא יכול

יעקב אשר:  איך תמיד תיכנס לי על כל בננה

אייל סיסו: חבר הכנסת שירי, אני יכול להגיד לך שאין פה שום אלמנטים

נאור שירי: אגב, אני לא חושב שהפתרון בזה

נאור שירי:  הפתרון זה למחשב את העסק הזה

יעקב אשר: אגב, הלשכה הקודמת נפתחה בזמן הממשלה הקודמת, אני חושב, נכון?     

נאור שירי: נכון, הממשלה האמיתית שלא - - -      

יעקב אשר: הממשלה הזאת עשתה את זה בבני ברק

נאור שירי: נכון

יעקב אשר: רציתי להגיד בושה אבל אני לא יודע לעשות את זה כל כך טוב

נאור שירי: מה בושה?     

יעקב אשר: סתם, כי מייד הגבת כששמעת בני ברק

אייל סיסו: אמרתי, אנחנו פותחים באלבר במחצית מאי

אייל סיסו:  יש שם 20 עמדות נוספות ל-12 עד 13 שעות עבודה

אייל סיסו:  זה מ-08:00 בבוקר עד 22:00 בלילה

תומר רוזנר: מה היא תעשה?     

אייל סיסו: זה עוד מקום שאנחנו פותחים

תומר רוזנר: לדרכונים קבועים?     

אייל סיסו: דרכונים ביומטריים

אייל סיסו:  דרכונים זמניים אפשר לקבל בלשכות

אייל סיסו:  אנחנו מדברים על דרכונים קבועים, ביומטריים שזה מה שנעשה

יעקב אשר: והזמני ייעשה בתור של הזמני הרגיל, לא בשעות האלה

אייל סיסו: הזמני ייעשה בלשכות הרגילות

אייל סיסו:  הלשכה הזאת שהולכת להיפתח היא רק לדרכונים ביומטריים סופיים

תומר רוזנר: והיא תהיה על-אזורית, לכל הארץ?     

אייל סיסו: היא תהיה לכל הארץ

אייל סיסו:  אנחנו נפתח עוד לשכות במקומות אחרים

אייל סיסו:  זה בהמשך

יעקב אשר: מה זה המשך? צפי של זמן? מתי הלשכה הזאת תיפתח?     

אייל סיסו: אני עובר סעיף-סעיף ברשותך

אייל סיסו:  אני נזהר אבל זה אמור להיות ב-15 במאי

אייל סיסו:  אנחנו אמורים לפתוח את הלשכה באלבר ושם יהיה משהו משמעותי

יעקב אשר: כמה הקפסיטי שלה לחודש לדעתך?     

אייל סיסו: כ-50,000 אני מקווה

אייל סיסו:  זה פחות או יותר

אייל סיסו:       פתיחת לשכות אחר הצוהריים, כרגע אנחנו פותחים בימי שני ורביעי

אייל סיסו:  אנחנו מקווים לפתוח ראשון, שני, שלישי, רביעי אחר הצוהריים לשכות בכל הארץ

יעקב אשר: ממתי?     

אייל סיסו: אני מקווה שזה יהיה כבר במחצית - - -      

יעקב אשר: מה החסמים? בוא תגיד עכשיו אם יש חסמים

אייל סיסו: כרגע אנחנו צריכים לסגור את עניין התגמולים לעובדים

אייל סיסו:  בכל זאת זה אנשים שלא אמורים לעבוד כל ימי אחר הצוהריים

יעקב אשר: מי נמצא מהאוצר, הממונה על השכר?      

יפעת פארן: אני

יעקב אשר: תציגי את עצמך

יפעת פארן: אני מאגף השכר והסכמי עבודה

יפעת פארן:  אנחנו עובדים ממש כתף אל כתף עם רשות האוכלוסין כבר יותר משנה, מיולי 2022

יפעת פארן:  הוצאנו כבר המון מענקים אחד אחרי השני, גם לא רק בעניין הדרכונים

יפעת פארן:  יש לנו גם עובדים שהולכים לסייע לעולים במרכזי הקליטה, וגם בקרי גבול שיש להם מחסור מאוד גדול

יפעת פארן:  כל הזמן מעדכנים גם את הסכומים של המענקים ביחד גם עם ההסתדרות, בהסכמה איתם

יפעת פארן:  אנחנו לגמרי איתם בנושא הזה

יפעת פארן:  אנחנו נותנים מענקים לעובדים שמתגברים בייצור דרכונים

יפעת פארן:  נותנים גם מענקים לעובדים של מינהל - - -     

יעקב אשר: זה שאנחנו איתם, ליבנו עם כולם

יעקב אשר:  הכול נהדר

יעקב אשר:  אני שואל שאלה

יעקב אשר:  האם כרגע הדרישות של המערכת לעניין הזה נמצאות על שולחנכם ומתי הן יאושרו? הדרישות שנמצאות עכשיו כדי לפתוח את אותם מקומות וכדי שאפשר יהיה לעבוד גם בשעות אחר הצוהריים, גם בראשון, שני, שלישי ולא רק ברביעי ושני? האם יש דברים שנמצאים כרגע על שולחנכם? אם כן, אני רוצה לדעת האם אתם מאשרים אותם ומתי?     

אביתר דוק: אני רכז משרדי ממשלה בממונה על השכר

אביתר דוק:  כרגע יש דברים על שולחננו ואנחנו עובדים עליהם

אביתר דוק:  ככל שאנחנו רואים שהדברים מתעכבים, אז אנחנו מוציאים מקדמות, זאת אומרת אנחנו מוציאים כבר דברים על חשבון חוזר הביצוע שאמור לצאת בעתיד, ואנחנו משלמים כבר את הכסף

אביתר דוק:  עובד אמור לראות בערך איזשהו אישור עקרוני וכסף עד שהחוזר ייצא בעתיד

אביתר דוק:  זה בגדול

יעקב אשר: לא הבנתי

יעקב אשר:  אם סגרת משהו, סגור אותו ותוציא שאלות בהירות ואז המעבידים שלו יוכלו להגיד לו, הנה, תראה, לך לעבוד ותקבל אחד, שניים שלוש

אביתר דוק: החוזרים האלה עוברים אצלנו גם יעוץ משפטי

אביתר דוק:  חשוב להגיד שזה בין יתר האתגרים שיש לאגף הממונה על השכר וברשות האוכלוסין בפרט

אביתר דוק:  גם ברשות האוכלוסין למעט ייצור דרכונים יש עוד אתגרים כמו בקרי גבול למיניהם שהיה עכשיו את כל מה שהיה בפסח ותגבורים שם

אביתר דוק:  בסוף אנחנו עובדים בתיעדופים של ההנהלה

אביתר דוק:  אנחנו עובדים בשיתוף עם ההנהלה, ביחד, יד ביד אנחנו רצים איתם, בין עם ההנהלה הזאת ובין עם ההנהלה הקודמת

אביתר דוק:  אנחנו רצים איתם יד ביד

אביתר דוק:  בסוף הם מתעדפים לנו את הדברים

אביתר דוק:  הם אומרים, אנחנו רוצים דרכונים, זה בראש ובראשונה, אנחנו מוכוונים לדרכונים בראש ובראשונה

אביתר דוק:  רוצים בקרי גבול? אנחנו בקרי גבול

יעקב אשר: כן, אבל יש גם עוד אפשרות אחת, שגם זה וגם זה מאושר לכם בגלל ששניהם במקרה דחופים

יעקב אשר:  נגיד סתם, אני פולש פה לעוד חלק שלא רציתי להיכנס אליו עכשיו

יעקב אשר:  אני שואל שאלה אחת

יעקב אשר:  יש תוכנית

יעקב אשר:  הם אמורים לעמוד באיזשהו לוח זמנים

יעקב אשר:  אנחנו משגעים אותם ואנחנו נשגע אותם הלאה

יעקב אשר:  אני לא רוצה להגיע לדבר הזה, אז אם אתם עוצרים, תגידו, אנחנו עוצרים את זה מהסיבות שלנו

יעקב אשר:  לפחות נדע לזמן את הממונה על השכר לפה, או ממלא מקומו

אביתר דוק: בשנה האחרונה אנחנו אישרנו כמעט ארבעה - - -      

יעקב אשר: כן, אני יודע

יעקב אשר:  בשנה האחרונה באמת חלה התקדמות מטאורית בעניין הזה של הדרכונים

יעקב אשר:  אני שואל אותך עכשיו לא בשנה האחרונה

יעקב אשר:  כרגע יש דרישות של רשות האוכלוסין

יעקב אשר:  אם אין, אז תגידו לי שאין, אז אני אדע

יעקב אשר:  יש כרגע דרישות

יעקב אשר:  זה דחוף

יעקב אשר:  זה בלתי אפשרי

יעקב אשר:  זה גורם להשחתה של המערכות

יעקב אשר:  זה גורם לאנשים עבריינים לעשות כסף על חשבון הציבור וזה פוגע באזרחים היום-יום

יעקב אשר:  צריך עוד משהו מזה בשביל להסביר את הדחיפות של העניין? עכשיו אני שואל שאלה

יעקב אשר:  באים פה לעובדים, וזה עובדים שעבדו קשה מאוד בשנתיים הללו

יעקב אשר:  מנסים, מה שנקרא כדי לסגור פערים, לפתות אותם להישאר עוד קצת ולעבוד עוד שעות מעבר לשעות הרגילות שלהם

יעקב אשר:  אתה מבין שהדבר הזה צריך התגייסות מלאה שלכם ולסגור דברים מהר ולא לחכות לכל מיני דברים?      

אביתר דוק: חשוב להגיד שיש התגייסות מלאה שלנו לדבר הזה

אביתר דוק:  אנחנו כל כולנו מוכוונים

תומר רוזנר: אז למה אין חוזר ביצוע?     

יפעת פארן: יש המון חוזרי ביצוע שכבר יצאו

יעקב אשר: יש לך את כל התוכניות שלך מאושרות על ידי האוצר? התוכנית שלך שאתה מציג פה, שאתה מקווה שתוך תקופה קצרה היא תתחיל לעבוד, כי הוא שם פה יעד

יעקב אשר:  הם שמו יעד

יעקב אשר:  הם דיברו על יעד של סוף שנה להגיע למצב שלא יהיה תורים לחלק א', יותר מחודש ימים

יעקב אשר:  זה יעד ואנחנו נבחן אותם על היעד הזה

יעקב אשר:  השאלה אם אתם ביעד הזה, ואם כן, האם יש דברים שכרגע צריכים עוד - - - ? או שאני סתם צועק עליהם, אז תעצור אותי

אייל סיסו: לא צריך לצעוק עליהם

זאב אלקין: כשמצליחים מולך, אדוני היושב-ראש, אתה יודע להפוך לנאור שירי

זאב אלקין:  רק צריך לתת לנציגי המדינה לדבר

נאור שירי: נכון

נאור שירי:  בגלל זה לא הפרעתי לו

יעקב אשר: תאמין לי שאתה צריך גם לדעת איפה לתת את הלחץ, לא על אחורה מה שכבר עבר

נאור שירי: חד משמעי על האחורה, כי האחורה זה ההווה והקדימה

נאור שירי:  אין פה שום הליך של הסקת מסקנות בנושא הקודם

יעקב אשר: אבל זה אלקין

יעקב אשר:  הוא יושב פה ומזכיר לכולם שאנחנו צריכים לריב פעם בעשר דקות

יעקב אשר:  הלאה

אייל סיסו: יש חוזר ביצוע אחד שאנחנו מחכים לו אבל באמת קיבלו מקדמות ויש דברים שאנחנו צריכים עדיין להעביר להם

אייל סיסו:  זה גם אצלנו חלק מהדברים וחלק מהתוכנית

יעקב אשר: אני מבין שזה מותנה בהסכמה של ועד עובדים וכו'

יעקב אשר:  הכול קשור בכל

אייל סיסו: עם הוועד ישבנו

יעקב אשר: גם הם מחכים לראות את החוזרים האלה

אייל סיסו: הוועד מחכה לחוזר ביצוע, נכון

אייל סיסו:  חוזר ביצוע אחד אנחנו מחכים

אייל סיסו:  יש עוד דברים שאנחנו צריכים להעביר להם

אייל סיסו:  יש ישיבה אחר הצוהריים עם השר על עוד מספר דברים שהשר יזם ורוצה להוציא אותם

אייל סיסו:  אנחנו בוחנים את זה

יעקב אשר: אוקיי

יעקב אשר:  מה שסוכם כבר, אפשר לדאוג שייצא באופן ברור לחלוטין כדי שאפשר יהיה להתחיל לבקש מאנשים להתחיל לעבוד בעוד יום, יומיים, שלושה, ארבעה?     

יפעת פארן: מה שסוכם כבר פועל בשטח, כלומר העובדים כבר יודעים - - -      

יעקב אשר: לא, לא, חוזר הביצוע המדובר כרגע

אביתר דוק: העובדים מקבלים כבר מענקים על חשבון מה שסוכם כבר

יעקב אשר: יש עוד מניעה בחלק הזה? אני לא אוהב לעשות את הפינג פונג הזה ביניכם כאן, אתם לא מותירים לי ברירה

אייל סיסו: אביתר, העובדים באמת מקבלים מקדמות

אייל סיסו:  אנחנו צריכים עדיין לקבל את החוזר ביצוע

אייל סיסו:  זה כבר טכני

יעקב אשר: העניין הטכני הזה, אתה יכול לתת איזה בשורה טובה לקראת יום העצמאות, מתי זה הולך לצאת?     

אבנר סולטני: אני מהסתדרות עובדי המדינה

אבנר סולטני:  העובדים בפועל מבצעים את השעות האלה

אבנר סולטני:  הם כבר עושים את זה

יעקב אשר: מגיע להם להדליק משואה

אבנר סולטני: לא

אבנר סולטני:  הם עובדים טובים כמו שאתה אמרת בתחילת דבריך

אבנר סולטני:  זה לא מתעכב בגלל כסף

אבנר סולטני:  הם עושים את התוספת של השעות ואת הימים

אבנר סולטני:  חבר'ה, שנבין את זה

יעקב אשר: אוקיי, אבל יש כוונה לפתוח עוד שעות ועוד ימים

יעקב אשר:  הם עושים תוספות אבל דובר פה על עוד שעות ועל עוד ימים

יעקב אשר:  השאלה אם זה כרגע תקוע באיזשהו מקום ממשלתי? אני אסביר את עצמי

אייל סיסו: אנחנו נשב עם האוצר

אייל סיסו:  חוץ מחוזר ביצוע אחד, אבל הם מקבלים כפי שאמרו, הם מקבלים את הכסף

אייל סיסו:  אני מסכים עם אבנר

אייל סיסו:  עובדים בפועל ואנחנו צריכים לשבת עם האוצר, אני מקווה עד מחר לסגור דברים, להעביר להם מסמך מסודר על עוד דברים שאנחנו הולכים לסגור היום אחר הצוהריים

יעקב אשר: מה זה מונע את החוזר ביצוע שייצא לפחות על החלק הראשון?     

אייל סיסו: זה לא מונע

יעקב אשר: אפשר על זה לקבל איזו בשורה או שאתה סגור?     

אביתר דוק: אני לא סגור

יעקב אשר: אז מה הבעיה?     

אביתר דוק: מתוך 22 מענקים שעשינו ברשות האוכלוסין, חוזר אחד כרגע הוא בהליך

אביתר דוק:  אנחנו עובדים עליו

יעקב אשר: ימים?     

אביתר דוק: אני לא יודע להגיד לך ימים

יעקב אשר: איך אתה לא יודע להגיד לי? העברת כבר הרבה חוזרים כאלה מתחת ידך

אביתר דוק: נכון

יעקב אשר: אני לא רוצה לחפור יותר מידי אבל אני לא יכול שלא

יעקב אשר:  בסוף יש דברים שהם חירום

יעקב אשר:  אתה אומר, הם עובדים בינתיים ואנחנו כן מעבירים להם וכו'

יעקב אשר:  אני לא יודע כעובד ובטח כמערכת שבאה ורוצה להציע לעובדים ולבקש מהם עוד מאמץ והכול

יעקב אשר:  הם צריכים לבוא על קרקע יציבה

יעקב אשר:  אני חושב שעם כל הכבוד לתפקיד הקשה שיש לכם במשרד האוצר, זה כרגע דבר חשוב, לקדם את זה, לקדם את ההסכמות הנוספות

יעקב אשר:  לא נותר לי אלא לומר לכם, אני אעשה שוב דיון מעקב אחרי העניין הזה

אביתר דוק: אדוני היושב-ראש, אני רק רוצה להגיד משהו ברשותך

אביתר דוק:  בסוף אנחנו מבינים, לעובד שהוא מתגבר ובאמת נותן את התפוקה, הוא צריך לקבל תמורה גם בגינה

אביתר דוק:  אני לא חושב שזה משנה לעובד אם הוא מקבל את זה מתוקף חוזר ביצוע או מתוקף מקדמה

תומר רוזנר: ודאי שזה משנה לו

תומר רוזנר:  הוא לא רוצה לעבור עבירה פלילית, שיגידו לו אחר כך שהוא עבר על סעיף 29(א) לחוק - - -      

יעקב אשר: אני פשוט לא מצליח להבין את זה

יעקב אשר:  מה זה העקשנות הזאת? אני אקח יומיים, שלושה ימים? מה קרה? אין לך יועצים משפטיים? נתרום לך יועץ משפטי אחד

יעקב אשר:  הנה, הוא הנהן בראשו

יעקב אשר:  לא יכול להיות, בגלל שאתה לא מוצא זמן לייעוץ המשפטי

יעקב אשר:  אני מבקש להוציא מכתב ליועץ המשפטי של משרד האוצר, הממונה על השכר, שאני מבין שדברים נתקעים בנושא כל כך חירומי וחשוב בגלל שיועץ משפטי עוד לא הספיק לעבור על זה

יעקב אשר:  תומר, אתה עושה מילואים באוצר?     

תומר רוזנר: לא, תודה

תומר רוזנר:  לעובד זה מאוד משנה, רק שתדע

יעקב אשר: זה לא רק לעובד

יעקב אשר:  גם מערכת שעומדת מול עובד

יעקב אשר:  צריך להיות סגירה בעניין

יעקב אשר:  אנחנו מנסים לעזור לך לייצג את העובדים

יעקב אשר:  אני מקווה שאתה עוזר לי גם, אבנר

אביתר דוק: חשוב להגיד שאנחנו עובדים בשיתוף פעולה עם ההסתדרות ועם ההנהלה ביחד ואנחנו מייצרים מנגנונים שיטיבו עם העובדים ויתנו להם את התמורה

יעקב אשר: בראבו

אביתר דוק: אנחנו באמת אומרים שיש עניין טכני של להוציא חוזר ביצוע אחד אחד

אביתר דוק:  אנחנו מחכים לעוד הנחיות של ההנהלה שיתנו לנו, ועל פי זה אנחנו עובדים

יעקב אשר: שהם יהיו באותו חוזר או בחוזר נפרד?     

אביתר דוק: כל פעם חוזר - - -     

יעקב אשר: כל פעם חוזר נפרד, הנה אמרת, נכון?     

אביתר דוק: נכון

יעקב אשר: אז חסר את החוזרים שיש אצלך כדי שיוכל - - -      

אביתר דוק: אבל זה החלטה של ההנהלה

אביתר דוק:  התקווה היא לחסל את החוזרים

נאור שירי: זה לא פחות חמור מהסעיף הקודם

יעקב אשר: טוב

יפעת פארן: אם אפשר רק להוסיף, זה לא ממש מדויק

יפעת פארן:  מדובר פה על אותה אוכלוסייה של עובדים

יפעת פארן:  מדובר פה על אותו סגנון עבודה

יפעת פארן:  אתה יכול להוציא חוזר ביצוע ואז הנהלים ישתנו, אז אני אצטרך לדרוס את החוזר ביצוע שכבר עשיתי ועבדתי עליו וליצור חוזר ביצוע חדש

יפעת פארן:  אם מדובר על אותה אוכלוסייה של עובדים ואותה מטרה, אין סיבה להוציא את זה בחוזרי ביצוע שונים

אבנר סולטני: אדוני היושב-ראש, אם מותר לי, אנחנו מתעסקים בחוזר ביצוע, כן חוזר, לא חוזר

יעקב אשר: אנחנו לא מתעסקים בזה

יעקב אשר:  זה רק דוגמה

אבנר סולטני: לנו בתור הסתדרות כנציגי העובדים אין בעיה

אבנר סולטני:  המקדמות משולמות

אבנר סולטני:  צריך להדגיש, העובדים מבצעים את תוספת הימים

אבנר סולטני:  אדוני המנכ"ל, תתקן אותי אם אני טועה, אז ככה שהנושא הזה סגור

יעקב אשר: את תוספת שני הימים

יעקב אשר:  פה מדובר עכשיו על תוספת נוספת של ארבעה ימים, שניים נוספים על השניים

יעקב אשר:  הם צריכים, מה שנקרא לסגור את הפער

יעקב אשר:  על זה אני מדבר

אבנר סולטני: גם יושב-ראש ההסתדרות, ארנון בר דוד, גם יושב-ראש הסתדרות עובדי המדינה, עו"ד אופיר אלקלעי, אנחנו נעשה כל שביכולתנו - - -     

יעקב אשר: אני מוכרח לומר לך נציג ההסתדרות כדי שתחמיא לעצמך

יעקב אשר:  גם בישיבות הקודמות נציג ההסתדרות אמר, אנחנו נירתם לעניין הזה, נשמור על זכויות העובדים כמובן, אבל נעשה את זה כי אנחנו מבינים שזה חירום

יעקב אשר:  אם ההסתדרות מבינה את זה, אז משרד האוצר צריך להבין את זה יותר, ואי אפשר לבוא בכזאת שלוות נפש ולהסביר לי כל מיני בעיות פרוצדורות אצלכם

יעקב אשר:  זה לא מעניין אותי

יעקב אשר:  אתם צריכים לרדוף אחריהם כדי לבוא ולראות מה הם צריכים עוד כדי לסגור פער

יעקב אשר:  יש פה מיליוני אזרחים שעומדים ומסתכלים עליכם

יעקב אשר:  מה זה הדבר הזה? מה זה הנונשלנטיות הזאת ככה בצורה כזאת? זה לא יכול להיות

יעקב אשר:  הדברים לא התקדמו

יעקב אשר:  חלק התקדמו, חלק לא

יעקב אשר:  איך אמרת, מקדמה אתה נותן? אני נותן לך כבר מקדמה על הישיבה שאני מקווה שתיעשה עוד היום/מחר, כי אנחנו נעשה ישיבת מעקב

יעקב אשר:  אני אמתין לבשורה ממשרד הפנים שהם הולכים מה שהם מדברים כאן עכשיו

יעקב אשר:  מבחינתי כרגע זה לעדכן אותנו

יעקב אשר:  הם יצאו לציבור עם תוכנית, אבל אם הם לא יצאו לציבור עם תוכנית, אני אבין איפה זה תקוע, ואם אני אבין איפה זה תקוע, יהיה לזה גם השלכות בדיונים אחרים שאני עושה פה, שהאוצר מאוד רוצה את זה

יעקב אשר:  האוצר הוא אבא אחד גדול, הוא לא רק אגף אחד קטן, לכן אני מבקש, אני לא רוצה לכעוס

יעקב אשר:  אני מעריך את עבודתכם, הכול בסדר

יעקב אשר:  לא יכול להיות שדברים לא יעופו

יעקב אשר:  בעניין הזה עכשיו יעופו

יעקב אשר:  הלאה

אייל סיסו: טוב, אז דיברנו על פתיחת לשכות אחר הצוהריים ופתיחת מתקן אלבר

אייל סיסו:  אנחנו מעבירים משימות אחרות לבק אופיס, למטה, ואנחנו מנסים לגייס

אייל סיסו:  31 גמלאים כבר הודיעו שהם מוכנים לבוא להצטרף ולהתנדב ולסייע

יעקב אשר: לחלק של קבלת קהל? אנחנו לא דיברנו עוד על ההדפסות, על ארבל

אייל סיסו: תיכף נדבר על זה

אייל סיסו:  לא, לחלק של קבלת קהל וכו'

אייל סיסו:       לגבי ההדפסות ומפעל הייצור, אנחנו למעשה כבר תגברנו אותם

אייל סיסו:  יש שם עובדים שעובדים, אלה שמקבלים את המקדמות, יחידת אכיפה

אייל סיסו:  הם עושים עוד משמרת כל יום, כלומר שתי משמרות ביום, ובימי רביעי שלוש משמרות

אייל סיסו:  קצב עלה ל-10,500 לפני החג

אייל סיסו:  גם אתמול, 10,500 דרכונים ביום

אייל סיסו:  זה היה השיא שהצליחו להגיע, כך שזה עלה

אייל סיסו:  זה היה בסביבות 6,000–7,000

אייל סיסו:  זה מוריד את הזמן של קבלת הדרכונים

תומר רוזנר: אם אתה עכשיו תוסיף 50,000 בחודש מהלשכה החדשה ועוד מאחרי הצוהריים וכו', הם יעמדו בתוספת הנוספת?     

אייל סיסו: עם כוח האדם הנוכחי שזה שתי משמרות בשלושה ימים ועוד שלוש משמרות ביום הרביעי ועוד משמרת נוספת ביום חמישי, הם יעמדו ב-10,500 דרכונים

אייל סיסו:  הם לא יכולים לעמוד ביותר

אייל סיסו:  חלק מהתוכנית זה לראות איך אנחנו עושים עוד משמרת לילה קבועה, אם אנחנו רוצים להעלות את זה, כי בסופו של דבר אתה צריך גם לעשות הרכשות בלשכות וגם לייצר את הדרכונים

אייל סיסו:  יש גם עניין של מכונות, עוד מעט נדבר עליהן

אייל סיסו:  בגלל זה אנחנו גם יצאנו לרכש של מכונות נוספות

אייל סיסו:  זה פחות או יותר הנושא המיידי

אייל סיסו:  הנושא המיידי, עוד פעם, זה שעות עבודה, תוספת כוח אדם, פתיחת לשכות נוספות, שזה אלבר כרגע

אייל סיסו:  אנחנו צריכים לשבת עם השר היום, יש לו יוזמה נוספת

אייל סיסו:  אני מקווה שנהיה אנשי בשורות

אייל סיסו:  אנחנו בוחנים אותה, שהיא באמת לעשות איזה מבצע ייחודי, אבל אני אשאיר את זה כרגע אחרי הישיבה עם השר

אייל סיסו:       בטווח הבינוני לפתוח עוד שתי לשכות לביומטרי בעומר או באר שבע ובבני ברק

אייל סיסו:  שוחחנו ביום חמישי עם ראש עיריית נוף הגליל שגם הוא רוצה לתת לנו מתקן נוסף

יעקב אשר: מתקן עירוני?     

אייל סיסו: מתקן עירוני שאליו אנחנו ניכנס

יעקב אשר: כמו שהיו עושים פעם

אייל סיסו: כן, עושים את זה

אייל סיסו:  הכוונה לעשות בנוף הגליל, בבני ברק

יעקב אשר: ושם העובדים הם עובדי עירייה?     

אייל סיסו: לא

אייל סיסו:  זה יהיה עובדים שלנו

אייל סיסו:  זה חלק מהתגבור שאנחנו רוצים, שיהיה עוד שלוש לשכות בצפון, דרום ובמרכז

יעקב אשר: מאיפה אתה מביא את העובדים? זה לא בא על חשבון מישהו אחר?     

אייל סיסו: זה מתוך ה-156 החדשים

אייל סיסו:  יש לנו עוד כ-70 ומשהו שאנחנו צריכים לגייס, כשהכוונה שילכו ללשכות האלו ויתחילו לעסוק אך ורק בהרכשות ביומטריות בשלב הראשון, מתוך מטרה שבעתיד הם יוכלו לעשות גם דברים נוספים

אייל סיסו:      פריסה והפעלה של מכונות הרכשה עצמית

אייל סיסו:  אורן תיכף ירחיב על כל הנושא של המכונות להרכשה עצמית שאנחנו בפיילוט ואנחנו בטסטים אחרונים

אייל סיסו:  אורן, אתה רוצה לתת כמה מילים על זה?     

יעקב אשר: זה אותן מכונות שדיברתם אז על שתי מכונות של פיילוט, נכון?     

אורי אריאל: נכון

אורי אריאל:  הפיילוט התקדם

אורי אריאל:  אנחנו למעשה לקראת סוף השלב של הטסטים, שזה אומר שבינתיים אנחנו כבר מוציאים דרכונים, אבל לא דרכונים אמיתיים

אורי אריאל:  זה סביבה שמדמה את העולם האמיתי

אורי אריאל:  כל המסלול שלו מהתחלה ועד הסוף, כולל מן מפעל קטן של שתי מדפסות של דרכונים לטובת העניין

אורי אריאל:  אני מניח שבשבוע-שבועיים הקרובים אנחנו נפיק את הדרכון האמיתי הראשון

אורי אריאל:  כרגע העמדות שקיימות נמצאות בקריות ואנחנו ניעזר בלשכה שם שתביא לנו מועמדים

אורי אריאל:  המכונות האלה לא עובדות לכל האזרחים ולכל האפשרויות

אורי אריאל:  אנחנו צמצמנו לנתח אוכלוסייה שהוא נתח מאוד גדול והוא גם מאוד משמעותי, אבל בשלב הראשון פשוט צריך להביא את האנשים האלה למכונה

אורי אריאל:  אנחנו נתחיל להריץ מכונה שתעבוד ותעשה הרבה דרכונים ביום אחד

אורי אריאל:  אחר כך כמה מכונות שעובדות במקביל

יעקב אשר: איך התהליך מדובר, זה דרכון במקום?     

אורי אריאל: לא, לא

אורי אריאל:  דרכון במקום זה לא דבר שאפשרי בתצורת החקיקה של היום

אורי אריאל:  היום כשאתה עושה הרכשה ביומטרית, המידע הולך למאגר הביומטרי לבדיקה

אורי אריאל:  רק אחרי כמה ימים הוא חוזר אלינו ורק אז אנחנו מנפיקים

יעקב אשר: מה עושות המכונות הללו?     

אורי אריאל: המכונה הזאת היא עושה לך מפגש מלא עם פקיד למרות שיש פה גם התערבות אנושית בדרך, זאת אומרת הפקיד לא נעלם

אורי אריאל:  הוא עדיין נמצא

אורי אריאל:  הוא לא צריך להיות כל התהליך

אורי אריאל:  הוא רק חלק קטן מהתהליך

יעקב אשר: המכונה מלווה על ידי פקיד?     

אורי אריאל: יש פקיד שהוא מלווה קבוצה של מכונות

אורי אריאל:  החוק היום מחייב בכמה נקודות בתהליך שיהיה בבקרה של עובד הרשות שיבדוק

תומר רוזנר: אם אני מבין נכון, המכונה הזאת עושה את התשאול?     

אורי אריאל: היא עושה את התשאול, אבל לא בדרך שאנחנו עושים תשאול היום

אורי אריאל:  המכונה הזאת בשלב הזה נותנת שירות אך ורק לאנשים שכבר עשו ביומטריה מוקדמת ואז הבן אדם מגיע או עם תעודת הזהות שלו או עם הדרכון הקודם שלו

אורי אריאל:  היא יודעת להוציא משם את המידע הביומטרי - - -      

יעקב אשר: זה חידוש

אורי אריאל: זה חידושים, כן

יעקב אשר: בסדר, זה יוריד לך תור

אורי אריאל: כן

אורי אריאל:  הפרויקט הזה עוסק בחידושים - - -      

יעקב אשר: בהנחה שהפיילוט הזה מצליח, אתה אומר שעוד שבועיים אתם כבר מוציאים את הראשון ומתחילים להפעיל

יעקב אשר:  יש תקציב? הזמנתם כבר מכונות נוספות או שחיכיתם לסוף הפיילוט?     

אורי אריאל: אנחנו הזמנו כבר

אורי אריאל:  יש מכונות שיגיעו

אורי אריאל:  היעד שלנו זה עד סוף השנה שיהיה לנו 20 מכונות כאלה עובדות

אייל סיסו: יש כבר שלוש מכונות בתל אביב שלא מחוברות ושלוש בבאר שבע, פלוס השתיים שבקריות

אייל סיסו:  קיבלנו תקציב

יעקב אשר: כמה מכונות כאלה תצטרכו?     

אייל סיסו: כשנגיע לטווח הרחוק אנחנו רוצים לפחות 50 שיהיו מפוזרות ברחבי המדינה

יעקב אשר: אלה שכבר פה בארץ - - -      

תומר רוזנר: מתי הן יתחילו לעבוד?     

אייל סיסו: אם הטסטים והכול יעבוד כמו שצריך וכמו שאורן אמר, אנחנו נתחיל עוד שבועיים חידוש דרכונים וזה יעבוד כמו שצריך, אנחנו בינתיים כבר מחברים בתל אביב ובבאר שבע

אייל סיסו:  נראה שזה עובד, אז יהיה לנו במיידי שמונה מכונות שיתחילו לעבוד, ואנחנו נתחיל להזמין כמה שיותר מהר שיגיעו עוד ועוד מכונות

תומר רוזנר: יש כבר עובדים שיודעים לעבוד עם זה?     

אורי אריאל: עשינו כבר הדרכה אחת לעובדים ואנחנו נעשה עוד הרבה כנראה

אייל סיסו: ישבנו עם אג"ת ויש לנו תקציב למכונות האלה, וגם יש לנו הבטחה מהאוצר שככל שנביא טכנולוגיה, אז אנחנו נוכל לקבל עוד

אייל סיסו:  אני רוצה להרגיע פה גם את ההסתדרות וגם להגיד מילה לאוצר כי דיברו איתי הוועד, האם זה יחליף עובדים

אייל סיסו:  על פניו זה נראה, הנה, נביא מכונות, נחליף עובדים

אייל סיסו:  זה לא יכול לקרות מהסיבה הפשוטה, אם מסתכלים קדימה, האוכלוסייה במדינת ישראל גדלה, היא לא נשארת אותו דבר

אייל סיסו:  על פי נתוני הלמ"ס ככל שהשנים עוברות, ב-2030 מדובר פה על כ-15 מיליון איש

יעקב אשר: יש הרבה טכנולוגיות שהעובדים עצמם מסתייעים בהם וזה בסדר גמור

אייל סיסו: זה אמור להכפיל את הכוח מבחינת כמות הרכשות, והאוכלוסייה גדלה

אייל סיסו:  בסופו של דבר אותם עובדים יצטרכו להמשיך לעבוד

יעקב אשר: וגם המכונות האלה צריכות בן אדם שיעשה את העבודה

אורי אריאל: הרגע זה ממש מחויב בחוק

אייל סיסו: נכון

יעקב אשר: הלאה

אייל סיסו: רכש והדפסות ידניות לייצור, אז אמרנו שכבר יצאנו לרכש של מדפסות לייצור

אייל סיסו:  פה אנחנו כן מחכים לאיזה ועדה שצריכה להיות ב-30 בחודש באוצר, ועדת פטור

אייל סיסו:  היא תהיה, היא כבר נקבעה

יעקב אשר: מדפסות זה למה?     

אייל סיסו: לארבל, יחידת יצור הדרכונים

יעקב אשר: כשאתה אומר מדפסות אתה מתכוון מכונות

אייל סיסו: לא, לא, זה המדפסות הרגילות כרגע

אייל סיסו:  זה לא המכונות הגדולות שתיכף נדבר עליהן

אייל סיסו:  אני מדבר על מדפסות שהוזמנו כדי להכפיל

יעקב אשר: מתי ההזמנה הזאת הגיעה לאוצר?     

אייל סיסו: לפני שבועיים

אורי אריאל: מבחינת הנוהל אנחנו הלא בשנה בלי תקציב

אורי אריאל:  אנחנו כרגע באישור של ועדת חריגים

אורי אריאל:  ב-30 בחודש זה ועדת הפטור שצריכה לאשר את ההזמנה ואז אנחנו נוציא את זה - - -      

תומר רוזנר: יש כבר ועדת חריגים?      

אורי אריאל: זה נופל באישור של סגן החשב שאחראי על הרשות ואנחנו מחכים לאישור שלו

תומר רוזנר: אז אתה צריך שני אישורים בינתיים

אורי אריאל: אני צריך אישור של סגן החשב ושל ועדת הפטור

אורי אריאל:  כל המערכת מגויסת פה בשביל להעביר את שני האישורים האלה

יעקב אשר: מחכים לאישורים למדפסות וצריך אישור גם של הוועדה וגם של סגן החשב

יעקב אשר:  אחרי הוועדה או לפני הוועדה?     

אורי אריאל: קודם סגן חשב לחריגים ואחר כך ועדת הפטור להתקשרות

יעקב אשר: הבנתי

יעקב אשר:  אם אפשר לעשות את הטלפון הזה היום ולשאול אותו אם הוא יכול לעשות את זה עוד לפני ה-30 בחודש

יעקב אשר:  זה דבר שאם הוא לא יודע על מה מדובר, אז תפני לו את הכתבות ותפני לו את הבעיות שיש ואת הלחץ

יעקב אשר:  את יכולה לדבר בשמי מה שאת רוצה בעניין, והכי חריף שאת יודעת

יעקב אשר:  תמשיך

אייל סיסו: נושא של חקיקה, אז יש לנו קידום מיידי לשינוי חקיקה וסמכויות ביצוע פעולות ביומטריות לעובדי מדינה נוספים

אייל סיסו:  יצא תזכיר כבר

יעקב אשר: בעצם אתם באים ואומרים, אני מביא עוד עובדים ואני רוצה להשתמש בעובדי מדינה נוספים וקיימים

אייל סיסו: כן

אייל סיסו:  ביקשנו גם נושא של בני/בנות שירות

אייל סיסו:  זה קצת יותר בעייתי

אייל סיסו:  צריך הסכמות

אייל סיסו:  אנחנו עובדים על זה

אייל סיסו:  דיברנו כבר עם מנכ"ל השירות הלאומי, עם פינסקי

אייל סיסו:  היועץ המשפטי שם דיבר עם היועץ המשפטי שלו לראות האם אפשר או אי אפשר

יעקב אשר: אתה מדבר על התקופה עכשיו של שעת החירום בעיקרון

אייל סיסו: כן, למרות שבני/בנות שירות אנחנו לא יכולים לגייס כרגע - - - 

אייל סיסו:  לא במקום עובדים

אבנר סולטני: הן לא יכולות לעשות תפקיד של עובדים

אבנר סולטני:  לא יכולות לבוא במקום עובדים

אבנר סולטני:  צריך לבדוק את חוק השירות הלאומי

יעקב אשר: זה ייעשה לפי החוק בלבד, חד משמעית

אייל סיסו: אבנר, אתה צודק

אייל סיסו:  הם יכולים לעשות בק אופיס ולסייע לעובדים בדברים אחרים, ואז לאפשר לעובדים אחרים לעשות את העבודה

אבנר סולטני: צריך לבדוק את זה

אייל סיסו: בדקנו

אבנר סולטני: אוקיי

יעקב אשר: תעשו את זה ביחד

אבנר סולטני: נבדוק את זה

אבנר סולטני:  טוב לשמוע את זה פה

אייל סיסו: הוועד יודע מזה, מכיר את זה

אייל סיסו:  אני מבקש להדגיש, זה לא בא במקום עובדים

אבנר סולטני: עבודה בבק אופיס, מי עושה את זה, בוט? עושה את זה עובד

אייל סיסו: אבל אתה מפנה את העובדים שעובדים בק אופיס לעשות הרכשות ודברים אחרים

יעקב אשר: תקשיב, קודם כל הדבר הזה לא צריך להיעשות כאן, וחזקה על משרד ממשלתי שהוא יודע גם לעבוד מול הוועד

יעקב אשר:  דבר אחד מבחינתי הוא ברור: אנחנו מדברים כרגע על התקופה של מה שנקרא החזרה של מצב נורמלי

יעקב אשר:  ברור שלא מדובר פה על החלפה של עובדים באופן רגיל, לכן בשעת חירום צריך להסתייע בכל הדברים שצריך להסתייע, וצריך לעשות את זה כחוק

יעקב אשר:  חזקה עליהם שיעשו את זה כחוק, ואם לא, אז אתה כמובן מוזמן לעשות מה שאתה צריך לעשות במסגרת תפקידך

אייל סיסו: דיברנו עם הוועד

אייל סיסו:  הוועד יושב איתנו

אייל סיסו:  דיברנו עם יושב-ראש ההסתדרות

אייל סיסו:  אתמול ניהלתי אית שיחת לילה אפילו על הסיפור הזה

אייל סיסו:  הדברים הוצגו לפניו והוא מחויב

אייל סיסו:  לא נפגע בעובדים, אבנר

יעקב אשר: תעשו את התיאומים בתוככם

יעקב אשר:       איזה דברים יש לכם בנושא חקיקה?      

אייל סיסו: אחד, זה הנושא של באמת לאפשר עובדי מדינה נוספים

אייל סיסו:  יש חקיקה נוספת שכבר הוגשה, שהיא נדונה במקום אחר, זה כל הנושא של דרכון לעולים לא מיידית אלא רק לאחר - - - 

יעקב אשר: משרד המשפטים, איפה אוחז תיקון החקיקה? זה לא אמור להגיע אלינו?      

תומר רוזנר: לא, זה בוועדה המשותפת של החוק ביומטרי

יעקב אשר: אוקיי

יעקב אשר:  איפה זה אוחז?     

אביטל שטרנברג: התזכיר בראשית דרכו אבל אין התנגדות עקרונית שעוד עובדי מדינה יעסקו בנושא

יעקב אשר: תזכיר החוק כבר גובש?     

אביטל שטרנברג: הוא באחריות שלהם, לא שלנו

אביטל שטרנברג:  תשאל בבקשה את משרד הפנים איפה עומד התזכיר

יעקב אשר: היה תיאום אתכם? זה עבר אתכם או שלא צריך?     

אביטל שטרנברג: לפרסם תזכיר לא צריך תיאום איתנו, רק בהנחה של הטיוטה לפני ועדת שרים לחקיקה

יעקב אשר: יש כרגע משהו מול משרד המשפטים?     

אייל סיסו: התזכיר מוכן

אייל סיסו:  אני לא בטוח שהוא נשלח, אני צריך לבדוק את זה

אייל סיסו:  לפרסם אותו, זו הכוונה

יעקב אשר: אוקיי

יעקב אשר:  יש משהו כרגע מול משרד המשפטים שפתוח בכל העניינים שקשורים לדרכונים?     

אייל סיסו: בעניינים האחרים כן, לא בעניין הזה

יעקב אשר: מה זה עניינים אחרים?      

אייל סיסו: לא קשורים לדרכונים לחלוטין

יעקב אשר: לא לנושא הדיון הזה

אייל סיסו: ממש לא

יעקב אשר: כן

תומר רוזנר: הנושא שאנחנו ביקשנו להעלות זה הנושא של מימוש ההבטחה השלטונית של שרת המשפטים שנאמרה במליאת הכנסת, שבשני מקרים יוחזרו אגרות לאזרחים

יעקב אשר: שפה אמרו שזה גם בעיה של חקיקה

תומר רוזנר: זה צריך תקנות

תומר רוזנר:  המקרה האחד הוא מקרה שבו אדם הלך והנפיק דרכון קבוע והרשות לא עמדה בלוח הזמנים ולכן הוא נאלץ להנפיק דרכון זמני כדי לעמוד בדרישות היציאה שלו לחו"ל

תומר רוזנר:  זה במקרה שהובטח שיוחזרו לו התשלומים שהוא שילם עבור הדרכון הזמני

תומר רוזנר:  המקרה השני, אלה שהנפיקו דרכונים זמניים ועכשיו נאלצים להנפיק דרכון קבוע, שהם לא ישלמו פעמיים עבור הדברים האלה

תומר רוזנר:  הדברים האלה נאמרו במליאת הכנסת כהבטחה של שרת הפנים בשעתו

תומר רוזנר:  לא שמעתי שהייתה חזרה מההבטחה הזאת ורצינו לדעת איפה הדברים עומדים

אייל סיסו: אין חזרה

אייל סיסו:  אנחנו צריכים לפנות לוועדת הכספים של הכנסת

אייל סיסו:  אנחנו ביקשנו לאפשר להחזיר למי שביצע דרכון זמני בשנה וחצי האחרונות, לקבל למעשה קיזוז של 200 שקלים מהדרכון הביומטרי, רק אם הוא עשה ביומטרי כמובן

יעקב אשר: ואיפה זה אוחז?     

אייל סיסו: זה ייצא אני מניח, היום או מחר

יעקב אשר: התזכיר

אייל סיסו: כן

אייל סיסו:  אני מקווה שזה ייצא היום או אחר

יעקב אשר: זה לא תזכיר בעצם

אייל סיסו: זה פנייה לוועדת הכספים

יעקב אשר: פנייה ישירה

תומר רוזנר: ולמקרה השני, אדם שעשה תור והנפיק דרכון קבוע, אמרו לו שיגיע לו תוך שישה שבועות

תומר רוזנר:  לא עמדו בלח הזמנים ולכן הוא נאלץ להנפיק דרכון זמני כדי לצאת מהארץ

אייל סיסו: כשהוא ינפיק את הדרכון הקבוע הוא לא ישלם עליו

תומר רוזנר: הוא כבר שילם עבור הדרכון הקבוע

אייל סיסו: אז הוא לא ישלם עוד פעם

תומר רוזנר: אבל הוא כבר שילם פעמיים

תומר רוזנר:  הוא הנפיק דרכון קבוע, לא עמדו בלוח הזמנים

יעקב אשר: זה היה הבטחה אז של השרה?     

תומר רוזנר: כן

אייל סיסו: זה נידון הבוקר

אייל סיסו:  עשינו דיון ספציפי על הדבר הזה מתוך מטרה כן להחזיר להם, לא לשנות את ההחלטה של השרה

אייל סיסו:  זה גם מקובל על שר הפנים

תומר רוזנר: זה חשוב

יעקב אשר: חשוב לומר שגם בישיבות שהיו לאחר מכן כבר עם סגן השר ארבל בהיותו סגן שר, וגם עם מנכ"ל המשרד שהיה כאן, דובר שם על הנושא הזה

יעקב אשר:  עזוב חוקי, לא חוקי

יעקב אשר:  אני מדבר על זה גם מבחינתי כהגינות שלטונית, בוא נקרא לזה ככה, אז אני מבין שהחלטה אחת כבר בדרך והחלטה שנייה בדרך - - -      

אייל סיסו: דיברנו שכל מי שעשה דרכון זמני - - -      

יעקב אשר: אז צריך להוציא את זה לפועל

אייל סיסו: כן

יעקב אשר: זה ייצא לפועל בזמן הקרוב

יעקב אשר:  אני מבין שעוד פעם זה פנייה לוועדת כספים כנראה

אייל סיסו: כן

יעקב אשר: אוקיי, אז אני יכול לבדוק בוועדת כספים

יעקב אשר:  יש לי חברים, אני אבדוק אם הגיעה הפנייה

יעקב אשר:  אני בטוח שכן

יעקב אשר:       שאלה אחרת, אני חוזר רגע אחורה למערכות המחשוב

יעקב אשר:  מישהו שלח לי תוך כדי הדיון, למה לא מחליפים את מערכת זימון התורים שאני מבין שהיא לא מערכת ישנה וזוועתית, שלא יכול להיות שמבחינת הייטק עדיין משתמשים בה

יעקב אשר:  למה לא עושים את זה דרך המערכת הממשלתית שנכנסים עם שם משתמש וסיסמה ותעודת זהות? האם יש תוכנית להחליף את המערכת?      

אורי אריאל: אני אענה ואני אתן גם ליוגב שלצידי שהוא האבא של המערכת החדשה, להגיד כמה מילים

יעקב אשר: יש כבר חדשה?     

אורי אריאל: כן

יעקב אשר: ברוכים הבאים

אורי אריאל: אנחנו בתהליך של החלפה לגרסה חדשה שפיתח מערך הדיגיטל

יעקב אשר: שהיא תהיה גרסה תואמת מה שיש במשרדי ממשלה? תן לו להרחיב בבקשה, שנצא גם עם בשורה בעניין הזה, ואל תשכח לוח זמנים משוער אבל קרוב למציאות

יוגב שמני: אני מנהל חטיבת טכנולוגיות והשירותים הדיגיטליים במערך הדיגיטל הלאומי

יוגב שמני:  אתחיל מזה שאנחנו זיהינו את הפער הזה של זימון תורים כבר מזמן

יוגב שמני:  הזכרתם פה את העבודה של מינהל הרכש

יוגב שמני:  מה שהם עשו, איזשהו מכרז מרכזי שאיפשר למשרדי הממשלה לרכוש את השירותים של חברת קולפלו, היא החברה שזכתה במכרז

יוגב שמני:  אנחנו מבינים שהחוויה של האזרח היא לא טובה ולמעשה פיתחנו איזשהו אתר שהוא נקרא GoVisit, אתר זימון תורים בשפה הממשלתית

יוגב שמני:  זה נותן חווית שירות הרבה יותר טובה וידידותית למשתמש, והמטרה היא לייצר איזשהו סטנדרט נכון ואחיד לכל שירותי ממשלה, לא רק לאוכלוסין, לכל משרדי הממשלה

יוגב שמני:  האתר הזה כבר באוויר, דיברת על לוחות זמנים

יוגב שמני:  למעשה כבר לפני חודשיים עלינו לאוויר עם משרד התחבורה

יוגב שמני:  כל השירותים של משרד התחבורה משתמשים באתר GoVisit

יעקב אשר: מי הבא בתור?     

יוגב שמני: אוכלוסין

יעקב אשר: מתי? תן לי בערך צפי

יוגב שמני: אנחנו מעריכים שבעוד חודש נתחיל לעשות איזשהו פיילוט עם חלק מהשירותים של רשות האוכלוסין

יוגב שמני:  אנחנו עובדים עם רשות האוכלוסין בשיתוף פעולה עם המון שירותים, אז גם בשירות הזה כמובן, ויש עוד משרדים נוספים שכבר אמורים להיכנס בקרוב

יעקב אשר: אז אפשר לקרוא לזה הסוף לבוטים פחות או יותר?     

יוגב שמני: אני תמיד זהיר אבל כן

יוגב שמני:  יש כל מיני מנגנונים שאנחנו הכנסנו

יעקב אשר: אתם מתחילים רק פיילוט עוד חודש

יעקב אשר:  זה ייקח כמה חודשים

יוגב שמני: במשרד התחבורה זה כבר עובד, כל השירותים

יעקב אשר: הבנתי

יעקב אשר:  אני שואל עכשיו על המשרד שאני כרגע מבקר בו

יוגב שמני: כשאנחנו מפתחים את כל השירותים אנחנו תמיד קשובים לצרכים של האזרחים וכל מיני אתגרים שעולים תוך כדי תנועה, אז יכול להיות שיהיו עוד אתגרים

יוגב שמני:  אנחנו יודעים להתמודד גם עם תופעת בוטים ועוד הרבה מאוד דברים נוספים

יעקב אשר: השאלה מתי המערכת תיכנס?     

יוגב שמני: אמרתי, ההערכה שלנו שלקראת סוף מאי המערכת כבר תהיה באוויר, לאוכלוסין

תומר רוזנר: באוכלוסין לזימון תורים לדרכונים ולתעודות זהות?     

יוגב שמני: נכון

תומר רוזנר: יפה

תומר רוזנר:  מיותר לומר שהמערכת הזאת מונחית על ידי מערך הסייבר

יוגב שמני: כל השירותים של מערך הדיגיטל הלאומי מונחים על ידי מערך הסייבר הלאומי

יוגב שמני:  אנחנו גוף שנחשב כגוף תמ"ק

יעקב אשר: הבנתי

יעקב אשר:  חבל שלא אמרתם את זה קודה

יעקב אשר:       אוקיי, אייל

אייל סיסו: דבר אחרון זה בעיקר טכנולוגיה וגם לשכות שאנחנו הולכים לפתוח, שכבר בתכנון, רכש והפעלת מכונות אוטומטיות לייצור דרכונים בארבל

יעקב אשר: זה הרכש של המכונות הגדולות

אייל סיסו: כן

אייל סיסו:  יש קצת בעיה מול הגרמנים אבל אני מניח שאורן ידע לפתור את זה בימים הקרובים

יעקב אשר: אגב, כל מה שקשור ליחסי החוץ אתה גם יכול לעזור

אייל סיסו: נכון

אייל סיסו:  אמרתי לאורן שאם יש לו בעיה אנחנו מודיעים ושולחים מישהו מהנציגות לשם

יעקב אשר: עכשיו אני שואל, הנושא הזה של ארבל, אם אני מבין נכון היה פעם החלטה שאמור להיות עוד מקום, בעומר או לא יודע מה

אייל סיסו: בעומר אנחנו הולכים לפתוח

אייל סיסו:  יש לנו כבר מבנה

אייל סיסו:  הכוונה שיהיה גם בארבל וגם בעומר

יעקב אשר: אם חלילה קורה משהו במקום אחד, המקום השני וגם שני המקומות שעובדים ביחד

אייל סיסו: כן, שני המקומות שעובדים ביחד וכמובן גיבוי

אייל סיסו:  המקום קיים, אנחנו מחכים למכונה

אייל סיסו:  המכונה, אם הכול יהיה בסדר תגיע רק בתחילת 2024, ברבעון הראשון

יעקב אשר: הבנתי

תומר רוזנר: היעד שחסר הוא היעד הכי חשוב, מתי נגיע חזרה למצב שגרה?     

יעקב אשר: הוא אמר מקודם

יעקב אשר:  הוא דיבר על תחילת השנה

תומר רוזנר: תחילת 2024?     

יעקב אשר: כן

אייל סיסו: זו הערכתי

אייל סיסו:  אני ריאלי

יעקב אשר: קיבלתי את זה, שמענו את זה

יעקב אשר:  אנחנו כמובן נעקוב

יעקב אשר:  אני יודע שהשר יושב כרגע גם על מספר רעיונות נוספים ביחד עם החבר'ה

יעקב אשר:  אני מצפה כבר לסיום הדיון

יעקב אשר:  אני מצפה שבזמן הקרוב תוצג לנו תוכנית סגורה אחרי האוצר, אחרי הניירת וכל הדברים האלה

יעקב אשר:      האוצר, אני מבקש מכם לפחות בעניין הזה כמו בשאר דברים אחרים שאני בטוח שאתם עושים, אבל תסתכלו על זה כמו קורונה

יעקב אשר:  תסתכלו על זה כמו משהו שצריך לצאת קצת מגדרו כדי לבלום את העניין הזה

יעקב אשר:  זה לא משהו פופוליסטי

יעקב אשר:  אני שונא לעשות פופוליזם בדברים הללו

יעקב אשר:  אני אומר את זה כי זה כבר דיון שלישי ואני רוצה שהדברים האלה יבואו לידי ביטוי

יעקב אשר:      כל הדברים שנאמרו כאן, ייצא סיכום של מנהלת הוועדה

יעקב אשר:  אנחנו גם נפנה למשרד האוצר ולכמה דברים נוספים שדיברנו כאן

יעקב אשר:  אני רוצה לעזור לכם לעזור להם כדי לעזור לציבור, ואני בטוח שהשר בקרוב יודיע ודאי על התוכנית המושלמת

יעקב אשר:      אני קודם כל מודה לאייל על שיתוף הפעולה

אייל סיסו: ברשותך, עוד נושא אחד, זה בכלל לשנות את כל מתווה הביומטריה כדי שנעשה את זה גם מרחוק

אייל סיסו:  זו הכוונה, שנוכל לעשות מרחוק

יעקב אשר: אנחנו העלינו את זה בישיבות הקודמות ודיברנו על החוק שזה עובד באנגליה

יעקב אשר:  במערכת הבנקאית אצלנו זה עובד היום במספר דברים

יעקב אשר:  זאת השאיפה שלנו

יעקב אשר:  אני חושב שתוכניות כאלה אם תתחילו לקדם היום, אז נוכל לראות אותם בזמן הקרוב

יעקב אשר:       זה לא שאלה פה רק של ביורוקרטיה

יעקב אשר:  יש פה ביורוקרטיה ביטחונית אחרת

יעקב אשר:  בכל זאת אנחנו גם מדינת ישראל ואנחנו כנראה לא אנגליה בדיוק

יעקב אשר:  אני יודע שהדרישות אצלנו הן יותר חזקות

יעקב אשר:  יש גם את הנושא של כן טביעת אצבע, לא טביעת אצבע, הדברים הללו

יעקב אשר:  אנחנו מבקשים למצות את העניין הזה ולקדם אותו

יעקב אשר:  לא הכנסתי אותו כרגע בתוך הסיכום אבל אני רושם את זה כהודעה שלך, לכן אני אומר כרגע לסיכום, אני מצפה ממש בשבוע-שבועיים הקרובים לתוכנית מלאה של משרד הפנים בעניין הזה, ואנחנו ניתן את כל התמיכה ורוח גבית לעניין

יעקב אשר:       אני מקווה שלא נצטרך לעשות דיון מעקב קרוב

יעקב אשר:  בכל מקרה לקראת סוף המושב אנחנו נעשה דיון מעקב כמו שהבטחתי בפעמים הקודמות ועשינו, דיון מעקב כדי לראות גם על דברים שבוצעו מיידית וגם על דברים שיבוצעו לעתיד

יעקב אשר:      אני מאחל בהצלחה לך ולכל העובדים המסורים שלך מכל הדרגות לכל הרוחב

יעקב אשר:  אני אומר עוד פעם, זה ביקורת כי הציבור סובל

יעקב אשר:  אם כל אחד במשרד שלו יחזור לממלכה שלו הקטנה ויבין שהציבור כאן סובל, אנשים שלא חטאו בעניין הזה כלום

יעקב אשר:  הם בסך הכול רוצים לנסוע לחוץ לארץ ולתכנן טיול

יעקב אשר:  אתם לא יודעים איזה לחץ זה שמספרים לך שרק עוד חצי שנה אולי תוכל לדבר איתנו, אז אני מבקש ודורש, וייצא על זה גם סיכום וגם טלפונים למי שצריך ושיחות הבהרה, ואני מקווה שלא נצטרך ישיבת מעקב בזמן הקרוב

יעקב אשר:       תודה רבה, הישיבה נעולה